23:37 / 09.10.2016\nРасулуллоҳ соллаллоҳу алайҳи васаллам муҳаррам ойидаги рўзани Рамазондан кейинги энг афзал рўза деганлар, Рамазондан кейин рўза тутилса, муҳаррамда тутиш афзаллигини айтиб, «У Шаҳруллоҳдир (Аллоҳнинг ойидир). Аллоҳ шу ойда бир қавмнинг тавбасини қабул қилган, бошқа қавмларнинг ҳам тавбасини қабул қилади», деганлар.\n«Ашуро» сўзи луғатда «ўнинчи» деган маънони билдиради. Муҳаррам ойининг ўнинчи куни Ашуро номи билан машҳурдир. Бу кун барча умматлар томонидан қадимдан ҳурматлаб келинадиган фазилатли кундир. Ислом кириб келган даврда насронийлар ҳам, яҳудийлар ҳам бу кунни улуғлашарди. Пайғамбаримиз ҳазрати Муҳаммад соллаллоҳу алайҳи васаллам ҳам Ашуро куни рўза тутганлар, саҳобаларига ҳам рўза тутишни буюрганлар. Буни эшитган баъзи саҳобалар бу кунни бошқа дин вакиллари ҳам улуғлашини эслатишган, шунда Расулуллоҳ соллаллоҳу алайҳи васаллам «Ундай бўлса, келаси йили муҳаррам ойининг фақат ўнинчи кунида эмас, тўққизинчи кунида ҳам рўза тутамиз», дедилар. Шунинг учун мўмин-мусулмонлар муҳаррам ойининг тўққизинчи ва ўнинчи кунлари рўза тутадилар.\nАшуро кунининг рўзаси ниҳоятда фазилатли нафл ибодатдир. Набий соллаллоҳу алайҳи васаллам: «Умид қиламанки, Ашуро кунининг рўзаси ўтган йилнинг гуноҳларига каффорот бўлади», деганлар.\nАшуро кунининг яна бир ажойиб фазилати, хислати бор. Мўмин-мусулмонлар бу кунлари рўзғорни бут қилиб қўйишлари суннатдир.\nОила аъзолари учун одатдагидан кенг-мўл сарф-харажат қилса, Аллоҳ таоло бу куннинг ҳурматидан унга йил бўйи кенглик қилиб беради.\nМуҳаррам ойининг ўнинчи куни Ашуро деб номланиши ҳақида аллома Қози Иёз раҳматуллоҳи алайҳ ўзларининг «Машориқул анвор» асарларида баён қилиб, жоҳилият кишиларининг тилида «фоъуло» вазни ишлатилмаган, дейдилар. Бинобарин, бу куннинг Ашуро деб номланиши Ислом дини билан боғлиқдир.\nАшуро кунида инсоният тарихидаги жуда кўп муҳим воқеалар содир бўлганлиги ҳақида манбаларда баён қилинган. Жумладан, ватандошимиз Абу Лайс Самарқандий раҳматуллоҳи алайҳ ўзларининг «Танбиҳул ғофилин» номли китобларида Икрима розияллоҳу анҳудан ривоят қилиб айтадилар: «Ашуро куни Одам алайҳиссаломнинг тавбалари қабул қилинган, Нуҳ алайҳиссалом кемадан тушиб, бунинг шукронасига рўза тутган, Фиръавн ғарқ этилиб, Бани Исроилга денгиз ёрилган ва шунинг учун улар рўза тутган кундир. Сен ҳам ўша куни рўза тутишга қодир бўлсанг, албатта тутгин».\nДемак, инсон бирор улуғ неъматга мушарраф бўлса, бунинг шукронасига ҳеч бўлмаса бир кун нафл рўза тутмоғи мақсадга мувофиқдир. Пайғамбаримиз соллаллоҳу алайҳи васаллам ҳафтанинг ҳар душанба куни нафл рўза тутар эдилар. Саҳобалар бунинг сабабини сўраганларида: «Мен шу кунда туғилганман, шу куни пайғамбар бўлганман», деб жавоб берганлар.\nКим ўтган йилги гуноҳлардан покланишни истаса Ашуро кунининг рўзасини тутсин! Бу жорий йилнинг 11-октябри, сешанба кунига тўғри келади. Суннат мукаммал бўлиши учун яна бир кунни ёки икки кунни қўшиб рўза тутиш афзал ҳисобланади.\nБунинг учун қуйидаги уч кўринишнинг бирини танлашингиз мумкин:\n1) 9-10-11 кунлари (душанба, сешанба ва чоршанба)\n2) 9-10 кунлари (душанба ва сешанба)\n3) 10-11 кунлари (сешанба ва чоршанба)\n2016 йил 2 октябрь куни - 1438 ҳижрий йил Муҳаррам ойининг 1-куни бўлди.\n2016 йил 2 октябрь, якшанба – 1-муҳаррам;\n2016 йил 10 октябрь, душанба – 9-муҳаррам;\n2016 йил 11 октябрь, сешанба – 10-муҳаррам;\n2016 йил 12 октябрь, чоршанба – 11-муҳаррам;\nМанба: mehrob.uz, info.islom.uz


БМТ қирғиз ҳукуматини Ўш қирғини сабабларини бартараф этишга чақирди\n05 декабр 2020, Тошкент вақти: 22:58\nИван Симонович БМТ Бош котибининг инсон ҳуқуқлари бўйича ёрдамчиси сифатида Марказий Осиёга илк марта сафар қилмоқда.\nБМТнинг 23 май куни кечқурун ёйинланган баёнотида айтилишича, бунинг учун расмий Бишкек мамлакатда инсон ҳуқуқлари халқаро стандартларига амал қилинишини таъминлаши зарур.\nБМТ Бош котибининг инсон ҳуқуқлари бўйича ёрдамчиси Иван Симонович Марказий Осиё сафари доирасида 24 май куни Туркманистон пойтахти Ашхабодга келди. Унинг Ашхабоддаги кун тартиби эълон қилингани йўқ. Бунгача Симонович Бишкек ва Душанбега борган ва расмийлар билан учрашувлар ўтказган.\nБМТнинг 23 май куни ёинланган баёнотида ташкилот Бош котибининг инсон ҳуқуқлари бўйича ёрдамчиси Иван Симонович жорий ҳафта бошида Бишкек расмийлари билан учрашгани ва Қирғизистондаги потенциал нобарқарорликнинг негизги сабабларини бартараф этилиши этник мансубликдан қатъий назар инсон ҳуқуқлари ҳурмат қилинишига боғлиқ эканини таъкидлагани айтилади.\n“Мен бу ҳаракатлар айбдорларнинг этник мансублигидан қатъий назар инсон ҳуқуқларини тўла ҳурмат қилиш, адолат ва масъулият билан олиб борилиши кераклигини таъкидладим”, деб иқтибос келтирилади Симонович сўзларидан баёнотда.\nШунингдек, Симонович, Ўш қирғинида айбланиб судланганларнинг адолатли судлов ҳуқуқи бузилгани ҳақида ҳам гапирган.Ўш қирғинида турли жиноятларни содир этиб қамалганларнинг қарийиб 80 фоизи эса этник ўзбеклардир.\nФарзандлари Ўш қирғинида айбланиб умрбод қамоқ жазосига ҳукм қилинган Одинахон Тохирова ва Саломатхон Омонова халқаро ташкилотларнинг бу каби чақириқлари ва баёнотларидан амалий наф бўлмаётганини айтадилар. Уларга кўра, бундан аввал ҳам улар судлар адолатсиз ўтгани, фарзандлари қийноқларга солингани ҳақида ҳукумат идораларига мурожаат қилган, аммо ўз арзларига ҳеч бир ташкилотдан жавоб олмаган.\nОдина Тохирова ва Саломатхон Омонованинг айтганлари\n23 май куни Amnesty International халқаро ташкилоти эълон қилган йиллик ҳисоботда ҳам Қирғизистон ҳукумати Ўш қирғинини адолатли ва натижали тергов қила олмагани танқид қилинган эди.\nТашкилотнинг билдиришича, Ўш қирғини да айбланиб қўлга олинганларни тергов қилиш жараёнида қийноқлар қўлланилгани тўғрисидаги аризалар оқими ҳалигача тўхтагани йўқ. Аммо шунга қарамай, Қирғизистон прокуратураси қийноқларга солинганлик тўғрисидаги аризаларни холис ва адолатли тарзда ўрганмагани, айбдорларни жазоламагани айтилади. Ҳисоботда ўзбек судланувчиларнинг адвокатлари калтаклангани, уларга босим кўрсатилгани таъкидланади.\nAmnesty International ташкилотининг Европа ва Марказий Осиё дастурлари директори Давид Диаз-Жожекс 23 май куни Озодликка берган суҳбатида Қирғизистон ҳукуматини 2010 йилги этник можародан кейин мамлакатда миллий дискриминацияга йўл очиб берганликда айблаганди.\n- Биздаги хабарларга кўра, этник ўзбеклар ҳамон 2010 йил июн ойидаги воқеаларга алоқадорликда айбланиб ҳибсга олинаётган ва таъқиб қилинаётган асосий гуруҳ бўлиб қолмоқда,- деган эди Amnesty International ташкилоти расмийси.\nҚирғизистон расмийлари халқаро ташкилотларнинг бу каби танқидларига жавобан Ўш қирғини адолатли тарзда тергов қилингани,тергов жараёнида қийноқлар қўлланилмаганини айтиб, қирғин кунлари содир этилган жиноятларда асосан ўзбеклар айбланиб, номутаносиб равишда жиноий жазога тортилгани ҳақидаги танқидларни асоссиз иддао сифатида баҳолайди.\nҚирғизистон президентининг расмий сайтидаги маълумотларга қараганда, 2010 йилнинг 10 июнида бошланиб бир неча кун давом этган Ўш қирғинида 442 одам ҳалок бўлган. Уларнинг 70 фоизи этник ўзбеклардир. Айни пайтда Ўш қирғинида айбланиб қамалган 545 кишининг 400 нафари ўзбек, 133 нафари эса қирғиз миллатига мансубдир.\n"Ўшда инсониятга қарши жиноят содир этилган"\nАнвар Ортиқов: Ўш воқеасини уюштирганлар ҳали ҳам ҳукуматни бошқармоқда\nКилюнен Қирғизистонда исталмаган шахсга айланди


ИИО ходимлари ҳайдовчини қўлга олиш учун қуролдан фойдаланишга мажбур бўлди » Muzlik.uz - O‘zbekiston yangiliklari\nТошкент ИИББ ходимлари 8 декабрга ўтар кечаси маст ҳолда машина бошқарган ва ходимларга пичоқ билан таҳдид қилган ҳайдовчини қўлга олиш учун қуролдан фойдаланишга мажбур бўлди. ИИББ матбуот хизмати ҳодиса тафсилотларини эълон қилди . Тахминан 3:10 да Чилонзор туманида Муқимий ва Байналмилал кўчалари чорраҳасида Labo автомобили ҳайдовчиси бетон тўсиққа урилиб, машина ағдарилиб кетади. ИИББ ходимлари ва гувоҳлар ёрдамга ошиқади ва автомобилни ўнглаб қўяди. «Лабо» ҳайдовчиси кабинадан чиқмас эди. Воқеа жойига биринчи бўлиб етиб келган ППХ ходими йўл ҳаракати хавфсизлиги хизматига ЙТҲ ҳақида хабар берди. Ҳайдовчидан тиббий ёрдам кераклиги ҳақида сўрамоқчи бўлганида, ППХ ходими ҳайдовчининг ғайритабиий ҳаракатлари ва гапларига, ҳамда ҳаракатларида мувофиқлик йўқлигига эътибор қаратиб, бу ҳақда ЙПХ инспекторларини огоҳлантирган эди. "Газета.uz"да реклама Тахминга кўра ҳайдовчи психотроп воситалар ёки спиртли ичимликлар таъсири остида бўлган. Кутилмаганда ҳайдовчи ЙТҲ жойига етиб келган ЙПХ инспекторларига қаршилик кўрсата бошлаб,тинчланиш ва жамоат тартибини сақлаш ҳақидаги чақирувларга жавобан тажовузкорона ҳаракатлар қилган. Ёнидаги пичоғини чиқариб, кимда ким яқинлашса унга жароҳат етказиши билан қўрқитарди. Ўтиб кетаётган ҳайдовчи ва пиёдалар тўхтаб томоша қила бошлаганлари сабабли ҳодиса атрофида одам кўпая бошлагач, фуқаролар ва ходимлар ҳаёти ва соғлиғи учун реал хавф юзага келди. Шунда ЙПХ инспектори кичик сержант Т.О. табель қуролини қўллашга қарор қилади. Фото: Тошкент ИИББ. ЙПХ инспектори бир неча марта ҳайдовчини қўрол қўллаши ҳақида огоҳлантиришига қарамасдан, ҳайдовчи ўзини агрессив тутишда давом этиб, ходимларга пичоқ санчмоқчи бўлган. Шундан сўнг ЙПХ инспектори йўриқномага мувофиқ ҳаракат қилиб, осмонга ўқ узди, бу ҳам қоидабузарга таъсир қилмаганидан сўнг, унинг оёғига қарата ўқ ўзди. Фақатгина шундан сўнг қоидабузар пичоғини ташлади. Унинг қўллари кишанланиб, тиббий ёрдам кўрсатиш учун шифохонага етказилди. Ҳайдовчининг шахсини аниқлаш бўйича олиб борилган ишлар натижасида у — Шайхонтоҳур туманида яшовчи, муқаддам Ўзбекистон Республикаси Жиноят кодексининг 97 («Қасддан одам ўлдириш») ва 109-моддалари («Қасддан баданга енгил шикаст етказиш») бўйича судланган 43 ёшли Нусрат И. эканлиги маълум бўлди. «Лабо» автомобили салонида очиқ ҳолатдаги ароқ ва коньяк шишалари топилди. Ҳозирги вақтда фуқаро Нусрат И. ўз ҳаракатларини тушунтиришга қодир эмас, чунки у айни дамгача маст ҳолатдадир. Чилонзор тумани прокуратураси Нусрат И.га нисбатан жиноий иш қўзғатилиши масаласи билан шуғулланмоқда. Тошкент шаҳар ИИББ бошлиғи генерал-майор Джураев Р. ходимларни рағбатлантириш ҳақида топшириқ берди.\nЮнусободдаги ЙТҲда бир ўсмир ҳалок бўлди\nБоласини тиззасига олиб машина бошқарган аёл жавобгарликка тортилади


Эртадан янги таҳрирдаги йўл ҳаракати қоидалари кучга киради: энг муҳим ўзгаришлар » Скачать музыку бесплатно новинки музыки 2016-2017\nКомментариев: 0 Просмотров: 404 Дата: 29-02-2016, 10:26 Хабарингиз бор, эртага, 2016 йилнинг 1 мартидан бошлаб Ўзбекистон Республикаси ҳудудида янги тартибдаги йўл ҳаракат қоидалари кучга киради. Carzone.uz нашри янги тартиб-қоидаларни яна бир бор ёдингизга солиш мақсадида ҳайдовчилар, йўловчилар ва пиёдаларга таллуқли энг муҳим тартиб ва қоидаларни эътиборингизга ҳавола этишни режалаштирди. Демак, 1 мартдан бошлаб ҳайдовчилар: ҳаракатни бошлашдан олдин йўловчиларни ҳаракат вақтида танани(қўлни чиқариш бунга кирмайди) автомобиль салонидан ташқарига чиқариш мумкин эмаслиги ҳақида огоҳлантириши; йўловчиларга хавфсизлик камарини тақиб олиш шартлигини айтиши; кўп қаватли уйлар орасида автомобиль тезлигини соатига 30 километрдан оширмаслиги; ўзи билан бирга нур қайтарувчи нимчаларни олиб юриши; ташкилий равишда одам олиб кетаётган, йўловчиларни ташиётган автобуслар, микроавтобуслар, шунингдек, мотоцикл ва мопедларда куннинг ёруғ пайтида ҳаракатланаётганда ҳам яқинни ёритувчи чироқларини ёқиб юриши; двигитель иш ҳажми 50 сантиметр кубдан юқори, тезлиги 50 километр соатдан ортиқ бўлган квадроцикл, скутер ва электроскутер кабиларни давлат рақами ва ҳайдовчилик гувоҳномасисиз бошқармаслиги; «А» тоифадаги транспорт воситаларини бошқариш ҳуқуқини берувчи ҳайдовчилик гувоҳномасини олишга ўқиётганларнинг ёши ўқишни битириш вақтида 16 ёш, «В» ва «С» тоифадаги ҳайдовчилик гувоҳномасини олишга ўқиётганларнинг ёши ўқишни битириш вақтида 18 ёш, «Д» ва трамвай, троллейбусни бошқариш ҳуқуқини берувчи ҳайдовчилик гувоҳномасини олишга ўқиётганларнинг ёши ўқишни битириш вақтида 21 ёш бўлиши шарт. Пиёдаларга эса йўлни кесиб ўтаётганда (махсус ажратилган жойдан) хаёлни чалғитувчи воситалар — мобиль телефони ва планшетдан фойдаланиш, қулоқчин (наушник)да мусиқа эшитиш ёки газета, журнал, китоб ўқиш ман этилади. Шу билан биргаликда, Тошкент шаҳрида йўл ҳаракати хавфсизлигини компьютерлаштирилган бошқарув тизими иш бошлаш арафасида. Эндиликда пойтахтимиз йўлларида транспорт воситасида ҳаракатланиш вақтида йўл ҳаракати қоидаларининг бузилиши фото ва видеофиксация тизими орқали қайд этилса, мазкур қоидабузарлик юзасидан траснпорт воситаси эгаси тегишли тартибда жаримага тортилади. Эслатиб ўтамиз, жорий этилаётган янги тартиб-қоидалардан кўзланаётган асосий мақсад юртимиз йўлларида ҳаракатнинг барча иштирокчилари хавфсизлиги, саломатлигини таъминлашдан иборатдир. Қаерда ва қандай ҳолатда бўлишимиздан қатъи назар, йўл ҳаракати қоидаларига риоя этайлик! - деб хабар бермоқда Carzone.uz нашри.


Клинтон Трампнинг орландолик мерган билан бир жойда туғилганига шаъма қилди\n06:41 / 15.06.2016\nАҚШ президенти лавозимига номзод Хиллари Клинтон президентлик пойгасидаги рақиби Дональд Трампнинг Орландодаги тунги клубдаги отишмадан кейин айтган сўзларига изоҳ берди.\nТрамп теракт ҳақидаги нутқида "радикал ислом" сўзини айтмаган Клинтонни ҳам танқид қилди ва уни президентлик пойгасидан чиқиб кетишга чақирди.\n"Агар Дональднинг фикрича, мен бу хавфни ўз номи билан айтмаётган бўлсам, унда у мени умуман эшитмаётган экан. Бироқ мен бутун динга қарши уруш эълон қилмоқчи эмасман", деб айтди Клинтон расмий твиттерида.\nКлинтон Трампнинг мусулмонларга АҚШга киришни тақиқлаш фикри нафақат нотўғри ва хавфли эканлиги, балки бу ҳолатда маъносизлигини, чунки орландолик мерган Трамп каби Нью-Йоркнинг Куинс туманида туғилганини таъкидлаб ўтди.\n12 июнда Орландодаги тунги клубда афғон миллатига мансуб АҚШ фуқароси, 29 ёшли Омар Матин отишма содир этиб, 49 кишини ўлдирган, яна 50 дан кўпроқ одамни яралаган.


Кўплаб қишлоқларда интернет тугул, оддий мобил алоқа сифатининг пастлиги, ҳатто смс юбориш ҳам муаммо экани – кўп бора кўтариб чиқилган, ижтимоий тармоқларда муҳокама этилган, қизиқчилар сатирасига айланган мавзу.\nБу борада бирмунча ишлар қилинаётганини инкор этмаган ҳолда таъкидлаш мумкинми, масалага ёндашув ва эътибор жамоатчилик талаби даражасида эмас.\nХўш, бутун республика бўйлаб бирдай мобил алоқа сифати тўлалигича таъминланмаслиги сабаби нимада? Ривожланган давлатлар майли, ҳатто қўшни республикалар билан таққослаганда ҳам мобил алоқа сифати борасида мақтана олмаслигимизни қандай изоҳлаш мумкин? Нима сабабдан бу соҳа ҳануз хусусий секторга берилмаяпти?\nБиз мавзу юзасидан мутахассислар ва жамоатчилик вакиллари фикрлари билан қизиқдик.\n«Мобил алоқа компанияларига нимага кам станциялар қуряпсан, дейишдан олдин уларнинг ҳам дардини эшитиш керак»\nҲуқушунос, блогер Хушнудбек Худойбердиев MFaktor дастуридаги чиқишида мавзу юзасидан фикрларини билдириб, қатор саволларни ўртага ташлаган эди.\n— Алоқа компаниялари станциялари чекка ҳудудларда камлиги, шунинг натижасида алоқа сифати, интернет пастлигидан шикоят қиламиз. Хўш, нима учун уларнинг сони кам? Битта алоқа станциясини ўрнатиш – жуда қийин бюрократик жараён. Нима учун ҳалигача тизим янгиланмаяпти?\nЎзбекистон тарихида алоқа станциялари билан боғлиқ коррупцион ҳаракатлар, суд жараёнларини кўрдик. Агар битта алоқа станциясини ўрнатиш бунчалик бюрократизмга ботиб кетмаганда, коррупцион ҳолатлар бўлмасмиди? Демак, кимнингдир «оғзини мойлаш» орқалигина станцияларни қуриш мумкин бўлган.\nБу ерда бир нечта савол туғилади: Биринчидан, алоқа станциясини ўрнатиш нима учун жуда мураккаб? Иккинчидан, битта алоқа станциясини ўрнатиш учун давлатга тўланадиган пул нега бунча қиммат?\nМобил алоқа компанияларига нимага кам станциялар қуряпсан, дейишдан олдин уларнинг ҳам дардини тушуниш керак. Молиявий гигант мобил компаниялар қанча кўп станциялар қуришса, уларга шунча фойда-ку. Бунинг илдизини топишимиз керак.\nНима учун Ўзбекистонда интернетни давлат таъминлаши керак? Нима учун хусусий секторга имконият берилмайди?\n«Хорижда станцияни қуриб, антенна қўйиш учун ижара бериш тажрибаси бор, бизда эса...»\nМирзо Улуғбек номидаги астрономия, физика, математика ва информатика фанларига ихтисослаштирилган давлат умумтаълим мактаб-интернати директори Олимжон Тўйчиев:\n— Бу масалада асосий сабаб – ҳар бир уяли алоқа компанияси ўзининг антеннасини қўйишга харакат қилади. Шу сабабли ҳам шаҳарнинг бир қисмида ишлаган мобил оператор бошқасида ишламайди.\nХорижий тажрибада бир станцияни қуриб, бир-бирига антенна қўйиш учун ижарага бериш тажрибаси мавжуд, бизда эса афсуски, уяли алоқа компанияларида бундай амалиёт мавжуд емас.\nБир станцияни қуриш ва эксплуатация қилиш анчагина молиявий ресурсларни талаб қилади, шунинг учун уяли компаниялар ўзаро келишиб антенналарини биргаликда фойдаланишни бошласа, юқоридаги ҳолатлар бўлмайди.\n«Сифатли интернет орқали ҳукумат ўзига савол берувчиларни ва ҳисоб сўровчиларни кўпайтиради. Бу уларга керакми?»\nИқтисодчи, блогер Отабек Бакиров:\n— Энг чекка қишлоқлардан бирида туғилганман. Ҳар сафар қишлоққа ҳайитга, байрамлар ёки бошқа сабаб борсам, мени йўқотиб қўйишади, чунки на мобил алоқа ва на интернет бор.\nҚизиқ тарафи, қишлоқ аҳли Қирғизистон компанияларининг мобил интернетидан фойдаланади. Россия ва Қирғизистон билан алоқада ҳам қирғиз мобил операторларининг сим-карталарини ишлатишади. Билмадим, нима қилиш керак? Корея ёки Япония эмас, ҳеч бўлмаса, Қирғизистонда нима қилишганини ўрганиш керакми?\nАввало, ташқи интернет трафиги монополиясига амалда барҳам бериш керак. Нафақат Mobiuz, балки бошқа компаниялар ҳам тўғридан тўғри ташқи трафикни сотиб олиш имконига эга бўлишлари лозим.\nОптика орқали интернет ҳақида қишлоқ жойларда ҳали-бери орзу қилмаса ҳам бўлади. У ерда аҳоли компакт яшамаслиги сабабли бу жуда катта маблағ талаб қилади.\nМобил алоқага келсак, яна техник мувофиқлаштириш масалаларига тўхташга тўғри келади. Мобил операторлардан сўранг: битта базавий станцияни ўрнатиш қанчалик қимматга ва қийин бюрократик жараёнга айланган.\nДарвоқе, 5та мобил операторнинг 4таси давлат ихтиёрида, шунинг ўзи катта муаммо. Тармоққа яна хусусий ва хорижий инвесторларни қайтариш керак.\nҲатто космос хусусий тижорат орқали ривожланиш йўлига ўтаётганида, интернет ва алоқа соҳасида давлатнинг мавжудлигининг ўзи анахронизм. Бу соҳада имкон борича давлат бўлмаслиги керак, демакки, бюджет пуллари ҳам.\nСоҳадаги асосий муаммо – Ўзбекистоннинг исталган бизнес борасидаги асосий муаммоси сингари мулк ҳуқуқи ва инвестициялар ҳимояланмаганидир. Интернет ва алоқага пул киритган инвесторни қонун ва суд ҳимоя қила олишига нафақат потенциал инвесторларнинг, балки оддий фойдаланувчи сифатида менинг ҳам кўзим етмайди.\nБарча ахборот автократияларида бўлгани сингари сифатли интернет сиёсий, мафкуравий ва иқтисодий монополияни йўққа чиқаради. Пропаганда инструментлари сифатли интернет шароитида жуда ҳам ожиз ва самарасиз маҳсулотга айланади. Шундай экан, сифатли интернет орқали ҳукумат ўзига савол берувчиларни ва ундан ҳисобот сўровчиларни кўпайтиради. Бу керакми ҳукуматга? Билмадим. Қисқа истиқболда сифатли интернет ҳукуматнинг зиёнига ишлайди, ўрта ва узоқ истиқболда эса мамлакат тараққиётини сифатли интернетсиз тасаввур этиб бўлмайди.\nИнтернетсиз мамлакат энг асосий бойлиги – фуқароларидан айрилаверади.\n«Алоқа объектини ишга тушириш учун камида 6 ой, баъзан 9 ой керак бўлади, чунки рухсат олиш жараёни жуда мураккаб»\nBeeline Uzbekistan компанияси техник директори Евгений Ключев:\n— Beeline Uzbekistan жорий йил бошидан бери бутун Ўзбекистон бўйлаб 1500га яқин турли хил технологиялардаги базавий станцияларни ишга туширди. Улардан 950дан ортиғи тўртинчи авлод базавий станциялари (LTE). 2020 йил режаларига кўра, компания томонидан ҳозирда 70та чекка ҳудудларни янги қамров билан таминлаш устида иш олиб бориляпти. Чекка ҳудудлардаги асосий таянч станцияларнинг аксарияти Қашқадарё, Сурхондарё, Самарқанд ва Сирдарё вилоятларида ишга туширилган.\nУзоқ ҳудудларда алоқа станцияларини ўрнатиш доимо катта молиявий харажатларни талаб қилиб келган. Бу, биринчи навбатда, электр таъминоти, оғир ускуналар ва транспорт тармоқлари ўтиш учун кириш йўлларининг етишмаслиги билан боғлиқ. Шунингдек, ҳудуднинг мураккаблиги ва иқлим шароити туфайли иш фақат йилнинг маълум вақтларида бажарилиши мумкин. Шунинг учун қурилиш қиймати жуда катта фарқ қилиши мумкин.\nЭлектр энергиясини етказиб бериш учун махсус ечимларни ўрнатишга ҳожат бўлмаса, камида 160 миллион сўмга баҳоланадиган ускуна нархи ҳисобга олинмаганда, харажатлар минимуми 150 миллиондан бошланади. База станциясини ишга тушириш камида 310 миллион сўм бўлади. Шу сабабли бундай лойиҳаларни амалга оширишда тегишли вазирлик ва идораларнинг иштироки ва ўз вақтида ёрдам кўрсатиши муҳимдир.\nБаза станцияларини қуриш учун қонунчиликда белгиланган тартибда рухсат олинади. Алоқа воситаларини қуриш ва фойдаланишга топшириш – мураккаб жараён. Янги таянч станциясини қуришни бошлашга рухсат олиш – ЛвҚР (лойиҳалаш ва қурилиш учун рухсатнома) учун камида 1,5-2 ой вақт талаб этилади. Алоқа объектини тижорат эфирига чиқариш учун ўртача 6 ой, баъзан 9 ойгача вақт кетади, чунки қатор оралиқ рухсатномалар талаб қилинади.\nКомпаниямиз рухсат олиш жараёнини соддалаштириш тарафдори. Бу масалада тегишли вазирлик томонидан тушунарли ва конструктив тизим ишлаб чиқилишига умид қиламиз.\n«Бу йил аҳоли масканларининг мобил алоқа билан қамрови даражаси 97 фоизга, кенг полосали мобил интернет тармоғига уланиш қамрови даражаси 78 фоизга етказилди»\nАхборот технологиялари ва коммуникацияларини ривожлантириш вазирлиги матбуот хизмати мавзу юзасдан қуйидагича маълумотни тақдим этди.\n— Мобил алоқа қурилмаларини ўрнатиш, ишга тушириш, хизмат кўрсатишга ўртача 250-300 млн. сўм маблағ сарфланади. Мобил алоқа операторлари ўз телекоммуникация тармоқларини кенгайтириш мақсадида таянч станция ўрнатиш ишларини қонунчиликка асосан, жумладан, Адлия вазирлиги томонидан 2005 йил 7 декабрда 1531-сон билан давлат рўйхатидан ўтказилган «Ўзбекистон Республикаси ҳудудида радиочастота спектри ва радиоэлектрон воситаларидан фойдаланишни тартибга солиш тўғрисидаги низомни тасдиқлаш ҳақида» Ўзбекистон алоқа ва ахборотлаштириш агентлиги бош директорининг буйруғи, «Приемка в эксплуатацию законченных строительством объектов» ШНК 3.01.04-04, шунингдек идоравий қурилиш нормаларига (ИКН 05:2013, ИКН 07:2015) асосан иш олиб борадилар.\nЎзбекистон Республикаси ҳудудида мобил алоқа операторлари «Телекоммуникациялар тўғрисида»ги Ўзбекистон Республикаси Қонунига ҳамда вазирлик томонидан берилган лицензияга асосан фаолият юритади. Барча мобил алоқа операторлари лицензия шартномалари шартларига асосан, ҳар йили тармоқни ривожлантириш режаларини вазирлик билан келишишлари белгиланган.\nЖорий йилнинг биринчи ярим йиллиги давомида мобил алоқа операторлари томонидан жами 1375та мобил алоқа таянч станциялари ўрнатилиб, аҳоли масканларининг мобил алоқа билан қамрови даражаси 97 фоизга ва кенг полосали мобил Интернет тармоғига уланиш қамрови даражаси 78 фоизга етказилди.\nАнглаганингиздек, масала ечимига бюрократия тўсиғи йўл бермаяпти. Алоқа станцияларини ўрнатиш учун ҳужжатлар расмийлаштириш узоқ вақт ва маблағ этади.\nДемакки, ҳукумат бутун республикада интернет тезлигини бирдай оширишни истаса, гап маблағдан кўра кўпроқ жараённи соддалаштиришга ва энг муҳими хоҳиш билдиришга, ташаббус кўрсатишга бориб тақалади.\n«Ҳукумат ҳамма функцияларни ўз зиммасига олса, энг муҳимларини бажаролмай қолади» – Беҳзод Ҳошимов хусусийлаштириш ҳақида\n13:52 / 02.11.2020\nStarlink интернетининг тезлиги рақобатчиларидан 4 баробар юқорилиги маълум бўлди


«У барчасини топшириб, Ўзбекистондан чиқиб кетиш учун 24 соат берди» – Гулнора Каримова билан ишлаган тадбиркор ҳикояси\nЎзбекистон 19:11 / 14.05.2020 227198\nPepsi-Cola'нинг 26 фоиз акциялари;\nЎзбекистон ҳудудида расман иш бошлаган дистрибуцияга эга Levi's, Benetton, Quicksilver, Mango ва бошқа биринчи рақамли брендлар дўконлари тармоғи;\nЎйлаб қарасам, уйланиш таклифида катта ҳикмат бўлган экан. Шу таклиф туфайли узоқлашдик ва мен кўп нарсадан четда қолдим. Агар шу таклиф бўлмай, олдингидай ишлайверганимизда, балки ўзим билмаган ҳолда катта жиноятларга аралашиб кетардим. Жуда кўпчилик йигитлар, қизлар аралашиб, ҳаётларини барбод қилдилар...\n11:00 / 22.05.2020 73310


Бегоналар назарига нишон бўлманг\nАллоҳ таоло бандаларини бундай огоҳлантиради: “Мўминаларга ҳам айтинг, кўзларини (номаҳрам эркаклардан) қуйи тутсинлар ва авратларини (зинодан) сақласинлар! Шунингдек, (одатда) кўриниб турадиган бошқа зийнатларини кўрсатмасинлар ва рўмолларини кўкраклари узра тушириб олсинлар... Барчангиз Аллоҳга тавба қилингиз, эй мўминлар! Шояд, (шунда) нажот топсангиз” (Нур сураси, 31-оят).\nАёлларнинг юзи, икки кафти (ва баъзи бир ривоятларда икки оёғининг тўпиғидан пасти)дан ташқари бутун бадани авратдир. Ушбу ояти карималарга мувофиқ, аёлларга баданидаги аврат жойларини тўсадиган кийим кийиши фарздир. Барча ибодатларни қандай амалга ошириш, қай миқдорда, қандай кўринишдалигини Аллоҳ таоло Қуръони каримда умумий тарзда баён этган. Пайғамбаримиз (соллаллоҳу алайҳи ва саллам) ана шу умумий ҳукмлар борасида таълим бериб, либосга оид ҳукмларни ҳам батафсил тушунтирганлар.\nҲозирги кунда либосда хаддан ошишлик яққол кўзга ташланади. Масалан, баъзи ўзбек қизларининг кийими авратини ўндан бир қисмини зўрға ёпиб юрганини кўриб кайфиятингиз бузилади.\nРўмол – ўзбекнинг шаъни ва ғурури. Мусулмоннинг ҳақиқий ифтихори. Аёлнинг эркаклар кийимидан фарқ қиладиган томони ҳам унинг рўмоли ва кийимининг узунлигидир.\nНабий (соллаллоҳу алайҳи ва саллам) айтдилар: “Эй Асмо! Агар аёл ҳайз ёшига етса, ундан бу ва мана бугина кўриниши жоиз бўлади”, дедилар ва юз ҳамда икки кафтга ишора қилдилар (Абу Довуд ривояти).\nБошқа бир ҳадисда келтирилишича, Расулуллоҳ (соллаллоҳу алайҳи ва саллам): “Аллоҳ ҳайз кўрувчи – ҳайз ёшига етган (яъни, балоғатга етган) аёлнинг намозини фақат рўмол билангина қабул қилади”, дедилар (Имом Бухорий ва Имом Муслим ривоятлари).\nИбн Аббос (розияллоҳу анҳу)дан ривоят қилинади: “Набий (соллаллоҳу алайҳи ва саллам) ўзини эркакка ўхшатиб юрувчи аёлларни лаънатладилар” (Имом Бухорий, Имом Термизий, Абу Довуд ва Имом Насоий ривоятлари).\nОйша (розияллоҳу анҳо) онамиз ҳузурига бир гуруҳ аёллар келиб: “Аёлларнинг бўяниши, тилла зирак, билагузук каби тақинчоқларни тақиши ва нафис кийимларни кийиб юриши тўғрисида нима дейсиз?”, деб сўрашганда, Ойша (розияллоҳу анҳо): “Эй, аёллар! Ҳаммангизнинг муаммоларингиз бир хил. Аллоҳ таоло сизларга барча зийнатни ҳалол қилди. Фақат очилиб-сочилиб кўринмасангиз бас”.\nЛибосни жумладан, рўмолни Аллоҳ фарз қилишидан сабаб аёлларни бегоналар, номаҳрамлардан тўсиш ва гуноҳлардан тийиш учундир. Ҳар бир ёмонлик, ноқулайлик ва муаммолар аслида ўз гуноҳларимиз эвазига келади.\nБундан бир неча йиллар олдин рўмол ўраган қўшниларим билан мени маҳалла идорасига чақиртиришди. Ҳаммамиз суҳбатдан ўтдик. Мен буни огоҳлик, юртимиз тинчлиги йўлида қилинган бир саъй-ҳаракат деб қабул қилдим. Ҳеч қандай ортиқча савол беришмади. Аммо турмуш ўртоғимни маҳалла оқсоқоли ёнига чақириб: “Дўхтир, сизни яқин олиб огоҳлантиряпман, аёлингизнинг рўмолини ечтирмасангиз, қамалишингиз ва ортиқча маш-машаларга учрашингиз мумкин”, деб кўплаб мисоллар келтириб, саросимага туширибди. Турмуш ўртоғим уйга келганларидан кейин: “Қамалиб кетишни истамайман, рўмолингни ечасан”, деб қатъий қарорини айтдилар. Мен эса: “Қўрқманг, ҳеч ким сизни рўмолим учун қамамайди. Бу шунчаки гап-сўзлар. Барибир рўмолимни ечмайман. Агар сизга жиддий зарар етишидан қўрқсангиз, мендан ажралинг, шунда барчасидан қутуласиз”, дедим. Мени бироз койидилар-да, сўнгра умуман бу мавзуга қайтмадилар.\nҲаётим давомида “ўша ёлғон даъво” қилувчилардан-да кўпроқ синовларга дуч келганман, Аллоҳга беадад шукрки, рўмолим бошимда, ҳеч ким рўмолимни тортиб олгани йўқ. Шу жараёнда имони заиф инсонлар нафақат рўмолларини ечишди, балки намоз ва рўзаларини ҳам унутиб, сочларини ҳар хил бўёқларга бўяб, ўзларини ўзлари йўлдан оздиришди. Аслида ўзимизнинг миллий кийимларимиз ҳам қулай, динимиз аҳкомларига ҳам ҳар томонлама мос келади.\nБир онахоннинг эътирофини мисол келтирсам: “Бир куни жамоат транспортида кетаётсам, ўрта ёшли эркак, тўсатдан гап бошлади. Кўринишимдан норози кайфиятда бўлгани шундоқ сўз оҳангидан билиниб турарди. “Ҳайронман, шундай кенг, катта рўмолни ўраб нима қиласиз, шу сизга ёқадими, опа?” деб савол берди. Мен шунда сизга-чи, ёқадими, дедим. Шунда у: “Йўғе, нималар деяпсиз, асло” деб елкаларини силкитиб қўйди. “Биз бу кийимни номаҳрам эркаклар худди шундай баҳо бериши учун кийганмиз”, деган жавобимга: “Узр опа, мен буёғини ҳисобга олмабман”, деб ўнғайсизланиб, кейинги бекатда шоша-пиша тушиб кетди”.\nАслида барча фаҳш ишларнинг боши аёлларнинг очиқ-сочиқ, беҳаё кийинишларидан, ўзгаларга қоматини кўз-кўз қилишидан кўпаяди, деб ўйлайман. Кенгроқ либос ва рўмол аслида аёлларнинг иффати, ҳаёси, назокатини ғаразли назарлардан ҳимоялайди.\nБу кичик, лекин натижаси улкан муаммога қарши курашишда асосий куч ота-онадир. Таассуфки, ота-оналарнинг эътиборсизлиги ва лоқайдлиги сабаб баъзи қизларимизнинг кийиниши шарм-ҳаё чегарасидан йироқлашган.\nЁшларнинг кийиниши борасида юзага келаётган ҳаёсизликка биз катталар: “Ахир ота-онаси шундай кийинтириб қўйгандан кейин бизга нима?” деб қараш билан ўзимизни оқлолмаймиз. Зеро, Пайғамбаримиз Муҳаммад (соллаллоҳу алайҳи ва саллам): “Жоним қўлида бўлган Зотга қасамки, яхшиликка буюрасиз ва ёмонликдан қайтарасиз ёки бўлмаса Аллоҳ таоло устингизга бир балони юборадики, ундан кейин қанча дуо қилсангизда дуоингиз қабул бўлмайди”, деганлар (Имом Термизий ривояти).\nДемак халқ орасида яхшиликларни ёйиш, ёмонликларнинг олдини олишга ғайрат қилиш лозим бўлади. Аксинча, ҳеч кимнинг биров билан иши бўлмаса, ҳар ким ўзи билан ўзи овора бўлса, бундай ҳолда Аллоҳ таоло ҳам биздан юз ўгиради, дуоларимиз қабул бўлмайди.\nДеярли ҳар куни бир хил манзаранинг гувоҳи бўламан. Роса тиқилинч бўлган автобусда ярим яланғоч кийинган қиз-жувонларнинг аҳволи жуда ачинарли. Калта юбка кийган қизларга тиқилиб турган эркаклар уларнинг авратини томоша қилишади. Бу эса беҳад хатарли ва ҳалокатли оқибатларга сабаб бўлиши аниқ.\nБиз ҳаммамиз мўмина-муслималармиз. Кўча-кўйда ўз юриш-туришимиз билан ўзгаларга етарлича намуна бўлишимиз даркор. Бизга яратиб берилаётган шароитлардан мамнуниятлик ила хаддан ошмаслик даражасида фойдаланиб, ўзимизни ва ўзгаларни ислоҳ этишда, айниқса, кийиниш борасида чиройли ўрнак бўлайлик. Аллоҳ таоло Қуръони каримда бандаларини шундай огоҳлантиради: “Эй, аҳли китоблар! Динингизда ҳаддан ошмангиз ва олдиндан адашган ва кўпларни адаштирган ҳамда тўғри йўлдан чалғиганларнинг ҳавойи нафсларига эргашмангиз!” (Моида сураси, 77-оят).\nТарихда момоларимиз енги ва этаги калта кийим кийиб ёки рўмолсиз юрмаганлар. Бошдан фаришталарни қочирмаслик мақсадида ҳозирда ҳам бувижонларимиз бошларини ним очган ҳолда сочларини тарайдилар. Бунинг ҳам ўзига яраша ҳикмати бор, албатта.\nХусусан, Хотира майдонида она ҳайкали сиймосига назар солсангиз, ибо-ҳаё билан кийинган ҳақиқий ўзбек аёлини кўрасиз. Бундай кийимда аёлга бегоналарнинг ғаразли нигоҳи ҳеч қачон қадалмайди.\n2945 марта ўқилди\nДругие материалы в этой категории: « Фарзандлар ўтинчи: илтимос – ажрашманглар!\tИсломдан ҳаловат ва бахт топган аёл »


Эманера® – medu.uz – Дорилар ҳақида маълумотлар ўзбек тилида\nHome Йўриқномалар Эманера®\nЭМАНЕРА® ИЧАКДА ЭРУВЧАН КАПСУЛАЛАР 20 МГ\nЭМАНЕРА® ИЧАКДА ЭРУВЧАН КАПСУЛАЛАР 40 МГ\nПрепаратнинг савдо номи: Эманера®\nДоир шакли: ичакда эрувчан капсулалар\n1 ичакда эрувчан капсула қуйидагиларни сақлайди\nфаол модда: эзомепразол магний дигидрати 21,688 мг ёки 43,376 мг, бу 20,00 ёки 40,00 мг эзомепразолга тўғри келади;\nёрдамчи моддалар: қанд кукуни, повидон К30, натрий лаурилсульфати, Опадрай II оқ 85F28751 (поливинил спирти, титан диоксиди (Е171), макрогол 3000 ва тальк), оғир магний карбонати, метакрил кислотаси ва этакрилат сополимери (1:1) (дисперсия 30%), тальк, макрогол 6000, титан диоксиди (Е171), полисорбат 80.\nЖелатин капсуланинг таркиби;\nКорпуси: темир (III) оксиди (Е172), титан диоксиди (Е171), желатин.\nҚопқоқчаси: темир (III) оксиди (Е172), титан диоксиди (Е171), желатин.\nИчакда эрувчан капсулалар 20 мг: капсуланинг корпуси ва қопқоқчаси оч-пушти рангли.\nКапсула таркиби: оқдан деярли оқ ранггача бўлган пеллетлар.\nИчакда эрувчан капсулалар 40 мг: капсуланинг корпуси ва қопқоқчаси деярли пушти рангли.\nФармакотерапевтик гурухи: Кислоталикни бузилиши билан боғлиқ бўлган холатларни даволаш учун воситалар. Протон помпа ингибиторлари.\nЭзомепразол омепразолнинг S-изомери бўлиб, меъдадаги хлорид кислотаси секрециясини специфик ва йўналтирилган таъсир механизми хисобига бостиради. Париетал ҳужайралардаги протон насосини спецефик ингибиция қилади. Омепразолнинг хар иккала R- ва S-, изомерлари, ўхшаш фармакодинамик фаолликка эга.\nЭзомепразол – кучсиз асос, шунинг учун у тўпланади ва меъда шиллиқ қаватининг париетал хужайралардаги секретор найларининг кучли кислотали мухитида фаол шаклга ўтади, у ерда Н+/К+-АТФаза ферментининг фаоллигини бостиради. Ҳам базал, хам рағбатлантирилган хлорид кислотаси секрециясини бостиради.\nМеъдадаги кислота секрециясига таъсири\nСамараси 20 мг ёки 40 мг эзомепразол ичга қабул қилгандан кейин 1 соат давомида ривожланади. 20 мг эзомепразол суткада 1 марта 5 кун давомида такрорий қабул қилинганида, пентагастрин билан рағбатлантирилгандан кейин хлорид кислотасининг ўртача чўққи концентрацияси 90% га пасаяди (даволашнинг 5-нчи куни препарат қабул қилинганидан кейин 6-7 соат ўтгач).\nГастроэзофагеал рефлюкс касаллиги (ГЭРК) ва клиник симптомлари бўлган пациентларда эзомепразол хар куни 20 мг ёки 40 мг дозаларда 5 кун давомида қабул қилинганидан кейин, меъда ширасининг рН мувофиқ ўртача 13 ва 17 соат давомида 4,0 дан юқори қийматда сақланган. Меъда ширасининг рН даражаси 8, 12, 16 соат давомида 4,0 дан юқори бўлган, суткада 20 мг эзомепразол қабул қилган беморларнинг улуши, мувофиқ 76%, 54% ва 24% ни, суткада 40 мг эзомепразол учун эса – 97%, 92% ва 56% ни ташкил қилган.\nЭзомепразол томонидан кислота секрециясини бостирилиш даражаси бевосита “концентрация-вақт” эгри чизиғи остидаги майдонига боғлиқ бўлади.\nКислота секрециясини бостирилиши натижасида эришиладиган терапевтик самара\nЭзомепразол 40 мг дозада қабул қилинганида рефлюкс-эзофагитни битиши 78% пациентларда тахминан 4 хафтадан кейин ва 93% пациентларда – 8 ҳафтадан кейин юз беради.\nЭзомепразолни суткада 2 марта 20 мг дозада 1 хафта давомида мувофиқ антибиотиклар билан даволаш 90% пациентларда Helicobacter pylori ни муваффақиятли эрадикациясига олиб келади.\nАсоратланмаган яра касаллигида эрадикацион даволашдан кейин (7 дан 10-14 кунгача бўлган вақт давомида), ярани битиши ва симптомларни йўқолиши учун антисекретор препаратлар билан монотерапияни давом эттириш талаб қилинмайди.\nКислота секрециясини бостирилиши билан боғлиқ бўлган бошқа самаралар\nАнтисекретор препаратлар билан даволаш фонида кислота секрециясини пасайишига жавобан қон зардобида гастриннинг даражаси ошади.\nЭзомепразол билан давомли даволашдан кейин айрим пациентларда, эхтимол, қон плазмасида гастриннинг даражасини ошиши билан боғлиқ бўлган энтерохромаффинсимон (ELC) хужайраларни кўпайиши аниқланган.\nАнтисекретор препаратларни узоқ муддат қабул қилганда меъдада гландуляр кисталари хосил бўлиш тезлигини бироз ошиши аниқланган. Бу ўзгаришлар кислота секрециясини давомли бостирилиши натижасидаги физиологик ўзгаришлар билан боғлиқ. Кисталар хавфсиз ва қайтувчи характерга эга.\nАнтисекретор воситаларни қабул қилиш фонида меъда ширасининг кислоталилигини пасайиши, меда-ичак йўлларида (МИЙ) нормада мавжуд бўлган микроблар флорасининг миқдорини ошиши билан бирга кечади. Протон помпаси ингибиторлари билан даволаш МИЙ инфекцион касалликлари, масалан, Salmonella ва Campylobacter sp. қатори бактериялари чақирган хавфини ахамиятсиз даражада ошишига олиб келиши мумкин.\nЭзомепразол ранитидин билан солиштирганда, ностероид яллиғланишга қарши препаратларни (НЯҚП), шу жумладан ЦОГ-2 нинг селектив ингибиторларини қабул қилган пациентларда меъда ярасини битиши нисбатан самарали.\nНЯҚП (60 ёшдан ошган ва/ёки анамнезида пептик яраси бўлган пациентлар учун), шу жумладан ЦОГ-2 нинг селектив ингибиторларини қабул қилаётган пациентларда, меъда ва ўн икки бармоқ ичак ярасини олдини олишга нисбатан эзомепразолни юқори самарадорлиги аниқланган.\nЭзомепразол кислотали мухитда турғун эмас, шунинг учун қобиғи меъда ширасининг таъсирига чидамли пеллетлар сақловчи препарат ичакда эрувчан капсулалар кўринишида ичга қабул қилинади. In vivo шароитларда эзомепразолнинг аҳамиятсиз миқдори R-изомерга ўтади.Эзомепразол ичга қабул қилинганидан кейин тез сўрилади ва тахминан 1-2 соат ўтгач қон плазмасида максимал концентрацияларга эришади. 40 мг бир марталик доза қабул қилинганидан кейин мутлоқ биокираолишлиги 64% ни ташкил қилади, у эзомепразолни хар куни суткада бир марта қабул қилиш фонида 89% гача ошади. Эзомепразолнинг 20 мг дозаси учун биокираолиши мувофиқ 50% ва 68% ни ташкил қилади. Соғлом кўнгилликларда мувозанат холатида тақсимланиш хажми тана вазнига тахминан 0,22 л/кг ни ташкил қилади. Қон плазмаси оқсиллари билан боғланиши – 97% ни ташкил қилади.\nОвқат қабул қилиш эзомепразолнинг сўрилишини секинлаштиради ва пасайтиради, бу клиник аҳамиятга эга эмас.\nЭзомепразол жигарда цитохроом Р450 изоферментлар тизими иштирокида тўлиқ метаболизмга учрайди. Катта қисми полиморф изофермент CYP2C19 иштирокида метаболизмга учрайди, у гидрокси- ва деметилланган метаболитлар ҳосил бўлишига жавоб беради. Эзомепразолнинг қолган қисми қон плазмасидаги асосий метаболити, эзомепразол сульфони хосил бўлишига жавоб берувчи CYP3А4 изоферменти томонидан метаболизмга учрайди.\nБир марталик доза қабул қилинганидан кейин умумий плазма клиренси тахминан 17 л/соат ва кўп марта қабул қилинганидан кейин – 9 л/соатни ташкил қилади. Ярим чиқарилиш даври (Т1/2) препарат суткада бир марта узоқ муддат қабул қилинганида 1,3 соатни ташкил қилади. “Концентрация-вақт” эгри чизиғи остидаги майдон (AUC) такрорий қабул қилинганда ошади. Такрорий қўлланганда AUC ни дозага боғлиқ ошиши жигар орқали “биринчи марта ўтиш” метаболизмини пасайиши, клиренсини пасайиши оқибатида, тўғри чизиқли характерга эга бўлиб бу эхтимол эзомепразол ва/ёки ёки унинг сульфон сақловчи метаболити томонидан CYP2C19 изоферментни ингибиция бўлиши билан чақирилган. Эзомепразол хар куни бир марта қабул қилинганида, қабуллар орасидаги танаффусда қон плазмасидан тўлиқ чиқарилади. Эзомепразол кумуляция бўлмайди.\nЭзомепразолнинг асосий метаболитлари меъдада хлорид кислотасининг секрециясига таъсир қилмайди. Эзомперазолнинг қабул қилинган дозасини деярли 80% метаболитлари кўринишида буйраклар орқали, қолган қисми эса – ичак орқали чиқарилади. Сийикда 1% кам ўзгармаган эзомепразол аниқланади.\nАйрим пациентлар гурухдаги фармакокинетикаси\nТахминан 2,9±1,5% ахолида CYP2C19 изоферментнинг фаоллиги пасайган бўлади. Бундай пациентларда эзомепразолнинг метаболизми асосан CYP3А4 изоферменти томонидан амалга оширилади. Эзомепразол 40 мг дозада суткада 1 марта кўп марта қабул қилинганидан кейин, CYP2C19 фаоллиги паст бўлган пациентларга қараганда AUC қиймати тахминан 2 марта юқори. Бунда плазмадаги максимал концентрациясини (Сmax) ўртача қиймати тахминан 60% га ошади.\nКекса ёшли пациентларда (71-80 ёш) эзомепразолнинг метаболизми ахамиятли даражада ўзгармайди.\n40 мг эзомепразол бир марта қабул қилинганидан кейин аёлларда AUC ни ўртача қиймати, эркаклардагига нисбатан 30% га юқори. Кейинчалик эзомепразол суткада бир марта хар куни мунтазам қабул қилинганида иккала жинс пациентларидаги фармакокинетикасида фарқлар кузатилмаган.\nКўрсатилган хусусиятлар препаратнинг дозаси ва қўллаш усулига таъсир қилмайди.\nЭзомепразолнинг метаболизми жигар фаолиятинининг енгил ва ўртача даражада бузилишлари бўлган одамларда бузилиши мумкин. Жигар фаолиятининг оғир бузилишларида метаболизм тезлиги пасайган бўлади, бу AUC ни икки марта ошиши билан кечади. Шунинг учун бундай пациентларда эзомепразолнинг суткалик дозаси 20 мг ни ташкил қилади.\nБуйрак фаолияти пасайган пациентларда тадқиқот ўтказилмаган. Буйраклар орқали эзомепразолни ўзи эмас, балки унинг метаболитларини чиқарилиши юз бериши туфайли, бу пациентларда эзомепразолнинг метаболизми ўзгармайди.\n20 мг ва 40 мг эзомепразол такрорий қабул қилинганидан кейин 12-18 ёшли болалар ва катталарда AUC даражалари ва максимал концентрацияларга эришиш вақтлари (ТСmax) бир хил бўлган.\nГастроэзофагеал рефлюкс касаллиги (ГЭРК)\nэрозив рефлюкс-эзофагитни даволаш\nэрозив рефлюкс-эзофагит битганидан кейин пациентларда қайталанишини олдини олиш учун, давомли тутиб турувчи даволаш\nГЭРК симптоматик даволаш учун қўлланади\nHelicobacter pylori эрадикацияси учун мувофиқ антибактериал даволаш билан мажмуада ва:\nHelicobacter pylori билан ассоциацияланган ўн икки бармоқ ичак ярасини даволаш\nHelicobacter pylori билан ассоциацияланган пептик ярани қайталанишларини олдини олиш учун қўлланади.\nНЯҚВ билан даволанаётган пациентлар:\nНЯҚВ ни қабул қилиш билан ассоциацияланган меъда ва ўн икки бармоқ ичак ярасини даволаш\nНЯҚВ ни қабул қилиш билан ассоциацияланган меъда ва ўн икки бармоқ ичак ярасини олдини олиш учун қўлланилади.\nПептик ярадан қон кетишини вена ичига ўтказилган даволашдан кейин қайталанишни олдини олиш учун давомли даволаш сифатида\nЗоллингер-Эллисон синдромида қўлланади\n12 ёшдан бошлаб ўсмирлар\nГастроэзофагеаль рефлюкс касаллиги (ГЭРК)\nэрозив рефлюкс-эзофагит битганидан кейин пациентларда қайталанишини олдини олиш мақсадида, давомли тутиб турувчи даволаш\nГЭРК симптоматик даволаш учун қўлланади.\nHelicobacter pylori билан ассоциацияланган ўн икки бармоқ ичак ярасини даволаш учун мувофиқ антибактериал даволаш билан мажмуада қўлланади.\nЭрозив рефлюкс-эзофагитни даволаш: 40 мг суткада 1 марта 4 хафта давомида қабул қилинади.\nБиринчи босқичдан кейин эзофагитни битиши юз бермаган ёки касалликнинг симптомлари сақланган холлатларда, қўшимча 4-хафтали даволаш курси тавсия этилади.\nЭзофагитнинг қайталанишларини олдини олиш мақсадида узоқ муддатли даволаш: 20 мг суткада 1 марта қабул қилинади.\nГастроэзофагеаль рефлюкс касаллигини симптоматик даволаш: эзофагит бўлмаган пациентларда 20 мг суткада 1 марта буюрилади.\nАгар даволашни 4 хафтасидан кейин симптомларни назоратига эришилмаса, унда пациентни қўшимча текширишни ўтказиш керак. Симптомлар йўқотилганидан кейин, кейинчалик касалликни назоратга препаратни суткада 1 марта 20 мг дан қабул қилиш билан эришиш мумкин. Катталар 20 мг дан суткада 1 марта “талабга кўра” тартибида қабул қилишлари мумкин. НЯҚВ қабул қилаётган, меъда ва ўн икки бармоқ ичак яра касаллигини ривожланиш хавфи юқори бўлган пациентлар, препаратни “талабга кўра” тартибида қабул қилиш тавсия этилмайди.\nHelicobacter pylori эрадикацияси учун мувофиқ антибактериал даволаш билан мажмуада\nHelicobacter pylori билан ассоциацияланган ўн икки бармоқ ичак ярасини даволаш ва Helicobacter pylori билан ассоциацияланган яра касаллиги бўлган пациентларда пептик ярани қайталанишларини олдини олиш: 20 мг Эманера 1 г амоксициллин ва 500 мг кларитромицин, хамма препаратлар суткада 2 марта 7 кун давомида қабул қилинади.\nНЯҚП билан даволанаётган пациентлар\nНЯҚП ни қабул қилиш билан ассоциацияланган меъда ва ўн икки бармоқ ичак ярасини даволаш: одатдаги доза – 20 мг суткада 1 марта. Даволашнинг давомийлиги – 4-8 хафтани ташкил этади.\nНЯҚП ни қабул қилиш билан ассоциацияланган меъда ва ўн икки бармоқ ичак ярасини олдини олиш: 20 мг суткада 1 марта қабул қилинади.\nПептик ярадан қон кетишини вена ичига ўтказилган даволашдан кейин қайталанишни олдини олиш учун давомли даволаш сифатида: пептик ярадан такрорий қон кетишини вена ичига инъекция қилинган олдини олишдан кейин 40 мг суткада 1 марта 4 хафта давомида қабул қилинади.\nтавсия этиладиган бошланғич доза – 40 мг Эманера суткада 2 марта. Кейинчалик дозага индивидуал равишда тузатиш киритиш керак, даволашнинг давомийлиги клиник кўрсатмаларга боғлиқ. Клиник маълумотлар асосида кўпчилик пациентларда касалликни назоратига эзомепразол суткада 80 дан 160 мг гача бўлган дозалар доирасида қўлланганида эришилади. Суткада 80 мг дан юқори дозаларда буюрилганида, дозани икки қабулга бўлиш керак.\n12 ёшдан бошлаб болалар\nРационал мажмуавий даволашни танлашда бактериал резистентлик, даволашни давомийлиги (одатда – 7, лекин баъзида – 14 суткагача) ва антибактериал препаратларни мувофиқ қўллашга нисбатан расмий миллий, регионал ва махаллий қўлланмаларни хисобга олиш керак. Даволаш мутахассиснинг назорати остида ўтиши керак.\nТана вазни Дозалаш\n30-40 кг Икки антибиотик билан мажмуа: Эманера 20 мг, амоксициллин 750 мг ва кларитромицин тана вазнига 7,5 мг/кг, бирга суткада 2 марта 1 хафта давомида буюрилади.\n>40 кг Икки антибиотик билан мажмуа: Эманера 20 мг, амоксициллин 1 г ва кларитромицин 500 мг, бирга суткада 2 марта 1 хафта давомида буюрилади.\nМаълумотларнинг хажми етарли бўлмаганлиги туфайли, препарат 12 ёшдан кичик болаларга тавсия этилмайди.\nОғир даражадаги буйрак етишмовчилиги бўлган пациентларга, қўллаш тажрибаси чекланганлиги туфайли, эхтиёткорлик билан буюриш керак.\nЖигар фаолиятини енгил ва ўртача даражада бузилиши бўлган пациентларда дозани ўзгартириш талаб этилмайди. Жигар фаолиятини оғир даражада бузилиши бўлган пациентларда 20 мг ни ташкил қилувчи Эманеранинг максимал дозасини ошириш мумкин эмас.\nКапсулаларни бутунлигича, кўп бўлмаган миқдордаги сув билан бирга ютиш керак. Капсулаларни чайнаш ёки синдириш мумкин эмас.\nЮтиши қийин бўлган пациентлар учун капсулани очиш, ичидаги пеллетларни эса ярим стакан газланмаган сув билан аралаштириш мумкин. Бирон-бир бошқа суюқликларни ишлатиш мумкин эмас, чунки бу ичакда эрувчи қобиқни эришига олиб келиши мумкин. Пеллетлар бўлган сувни дархол ёки 30 минут давомида ичиш, шундан кейин стаканни ярмигача сув билан тўлдириш, унинг деворларини чайиш ва ичиш керак. Пеллеталарни чайнаш ёки эзиш мумкин эмас.\nМустақил ютолмайдиган пациентлар капсулани очиш ва ичидаги пеллетларни эса ярим стакан газланмаган сув билан аралаштириш ва меъда зонди орқали юбориш мумкин. Муолажани бошлашдан олдин танланган шприц ва зонд уни бажариш учун тўғри келишини диққат билан текшириш мухим.\nПрепаратни меъда зонди орқали юбориш\nКапсулани очинг, пеллетларни тўғри келувчи шприцга жойланг ва уни тахминан 25 мл сув ва 5 мл хаво билан тўлдиринг.\nАйрим зондлар учун пеллетларни, трубкани тиқилиб қолишини олдини олиш учун, 50 мл сувда суюлтириш керак.\nШундан кейин суспензия хажмида пеллетлар бир текис тақсимланиши учун, шприцни дархол силкитинг.\n3.Шприцнинг учлигини юқорига қилиб тутинг ва учлик тиқилмаганига ишонч хосил қилинг.\nКўрсатилган холатда, шприцни зондга бириктиринг.\nШприцни чайқатинг ва уни учлигини пастга қаратиб қўйинг. Дархол 5-10 мл эритмани зондга юборинг. Инъекциядан кейин шприцни тўнкаринг ва чайқатинг (тиқилишни олдини олиш учун шприцни учлигини юқорига қаратиб тутиш керак).\nШприцнинг учлигини пастга қаратиб тўнкаринг ва яна 5-10 мл суспензияни зондга дарҳол юборинг. Суспензиянинг хаммаси юборилмагунича бу муолажани такрорланг.\nШприцни 25 мл сув ва 5 мл хаво билан тўлдиринг ва агар шприцда қолган чўкмани ювиш керак бўлса 5 қадамни такрорланг. Айрим зондлар учун 50 мл сув талаб этилади.\nКлиник текширишларда ва постмаркетинг даврида қуйидаги ножўя реакциялар аниқланган. Қуйида санаб ўтилганлардан биронтаси хам дозага боғлиқ хисобланмайди.\nНожўя самараларни ривожланиш тезлигини таснифи Жахон соғлиқни сақлаш ташкилотига мувофиқ берилган: жуда тез-тез (≥1/10), тез-тез (≥1/100 дан ≤1/10 гача), тез-тез эмас (≥1/1000 дан <1/100 гача), кам холларда (≥1/10000 дан <1/1000 гача), жуда кам холларда (<1/100000), учраш-тезлиги номаълум (бор бўлган маълумотлар бўйича бахолаш мумкин эмас).\n– кам холларда: лейкопения, тромбоцитопения\n– жуда кам холларда: агранулоцитоз, панцитопения\n– кам холларда: ўта юқори сезувчанлик реакциялари (тана хароратини кўтарилиши, ангионевротик шиш ва анафилактик реакция шок)\n– тез-тез эмас: периферик шишлар\n– кам холларда: гипонатриемия\n– учраш-тезлиги номаълум: гипомагниемия, оғир гипомагниемия гипокальциемия билан корреляция бўлиши мумкин\n– тез-тез эмас: уйқусизлик\n– кам холларда: қўзғалиш, онгни чалкашиши, депрессия\n– жуда кам холларда: тажовузкорлик, галлюцинациялар\n– тез-тез: бош оғриғи\n– тез-тез эмас: бош айланиши, парестезия, уйқучанлик\n– кам холларда: таъм билишни бузилиши\n– кам холларда: кўришни ноаниқлиги\nЭшитиш аъзоси томонидан бузилишлар ва лабиринт фаолиятини бузилиши\n– тез-тез эмас: бош айланиши\n– кам холларда: бронхоспазм\n– тез-тез: қорин оғриғи, қабзият, диарея, метеоризм, кўнгил айниши/қусиш\n– тез-тез эмас: оғизни қуриши\n– кам холларда: стоматит, меъда-ичак кандидози\n– учраш-тезлиги номаълум: микроскопик колит\n– тез-тез эмас: “жигар” ферментларининг фаоллигини ошиши\n– кам холларда: гепатит (сариқлик билан ёки усиз)\n– жуда кам холларда: жигар етишмовчилиги, жигар касалликлари бўлган пациентларда энцефалопатия\n– тез-тез эмас: дерматит, қичишиш, тошма, эшакеми\n– кам холларда: алопеция,фотосенсибилизация\n– жуда кам холларда: кўп шаклли эритеми, Стивенс-Джонсон синдроми, токсик эпидермал некролиз\n– учраш-тезлиги номаълум: ўткир ости тери қизил югуриги\n– тез-тез эмас: сон, билак ёки умуртқа поғонасини синиши\n– кам холларда: артралгия, миалгия\n– жуда кам: мушак кучсизлиги\n– жуда кам холларда: интерстициал нефрит; айрим пациентларда бир вақтда буйрак етишмовчилиги хақида хабар берилган\n– жуда кам холларда: гинекомастия\nУмумий характерга эга бўлган асоратлар ва юборилган жойдаги реакциялар\n– кам холларда: холсизлик/лоҳаслик, кучли терлаш\nФаол моддага, алмашинган бензамидазоллларга ёки ёрдамчи моддалардан бирортасига ўта юқори сезувчанликда қўллаш мумкин эмас.\nЭзомепразолни нелфинавир билан бирга буюриш мумкин эмас.\nТадқиқотлар фақат катталарда ўтказилган.\nЭзомепразолни бошқа фаол субстанцияларнинг фармакокинетикасига таъсири\nСўрилиши рН қийматига боғлиқ бўлган дори воситалари\nЭзомепразол ва бошқа ППИ билан даволаш фонида хлорид кислотаси секрециясини бостирилиш, сўрилиши меъда ширасининг рН га боғлиқ бўлган препаратларнинг сўрилишини ўзгаришига (камайиши ёки кўпайиши) олиб келиши мумкин. Меъданинг кислоталигини пасайтирувчи бошқа дори воситалари билан бўлгани каби, эзомепразолни қабул қилиш фонида кетоконазол, итраконазол ва эрлотиниб каби препаратларнинг сўрилишини камайтириши, дигоксинни эса – ошириши мумкин. Соғлом субъектларга омепразол (суткада 20 мг) ва дигоксинни ёндош қўллаш, дигоксиннинг биокираолишини 10% га ошишига (ўн нафар текширилганларнинг иккитасида – 30% гача) олиб келган. Дигоксиннинг токсиклиги кам аниқланган. Лекин кекса пациентларга эзомепразол катта дозаларда буюрилганда эхтиёткорликка риоя қилиш керак. Қўллашда дигоксиннинг терапевтик мониторингини кучайтириш керак.\nОмепразолни айрим протеаза ингибиторлари билан ўзаро таъсири аниқланган. Клиник ахамияти ва ўзаро таъсир механизми тўлиқ ўрганилмаган. Омепразол билан даволаш фонида меъда ширасининг рН ни ошиши протеаза ингибиторларининг сўрилишига таъсир қилиш мумкин. Ўзаро таъсирнинг мумкин бўлган бошқа механизмлари – CYP2C19 орқали ингибиция бўлиши. Омепразол билан бир вақтда қабул қилинганда қон зардобида атаназавир ва нелфинавирнинг концентрациясини пасайиши кузатилган, шундай қилиб, бу препаратларни бир вақтда буюриш тавсия этилмайди. Соғлом кўнгиллиларга омепразолни (40 мг суткада 1 марта) атазанавир 300 мг/ритонавир 100 мг билан бирга буюриш, атаназавирнинг биокираолишини ахамиятли пасайишига (тахминан 75% AUC, Cmax ва Cmin) олиб келган. Атаназавирнинг дозасини 400 мг гача ошириш кўрсатилган самарани компенсация қилмаган. Соғлом кўнгиллиларга омепразолни (20 мг суткада 1 марта) атаназавир 400 мг/ритонавир 100 мг билан бирга буюриш, атаназавирнинг AUC ни, атаназавир 300 мг/ритонавир 100 мг ни суткада 1 марта омепразолсиз буюрилганда кузатиладиган қийматлар билан солиштирганда тахминан 30% га пасайишига олиб келган. Омепразолни (40 мг суткада 1 марта) ёндош қўллаш нелфинавирнинг AUC, Cmax ва Cmin ни 36-39% га ва унинг фармакологик фаол метаболити М8 нинг AUC, Cmax ва Cmin нинг ўртача қийматини 75-92% га пасайтирган. Омепразол (40 мг суткада 1 марта) бирга буюрилганида қон зардобида саквинавирнинг (ритонавир билан бирга) концентрациясини ошиши кузатилган (80-100%). 20 мг омепразолни суткада 1 марта ёндош қўллаш дарунавирнинг (ритонавир билан бирга) ва ампренавирнинг AUC га таъсир кўрсатмаган. Суткада 1 марта бирга қўллаш ампренавирнинг AUC га таъсир кўрсатмаган (ритонавир билан ёндош қабул қилишда хам, усиз хам). 40 мг омепразолни суткада 1 марта қўллаш лопинавирнинг (ритонавир билан бирга) AUC га таъсир кўрсатмаган. Омепразол ва эзомепразолнинг фармакодинамик таъсирини ўхшашлиги ва шундай фармакокинетик хусусиятлари туфайли, эзомепразол ва атаназавирни бирга буюриш тавсия этилмайди, эзомепразол ва нелфинавирни бирга буюриш эса мумкин эмас.\nCYP2C19 орқали метаболизмга учрайдиган фаол субстанциялар\nЭзомепразол, унинг метаболизмида иштироқ қилувчи асосий фермент, CYP2C19 ни ингибиция қилади. Шундай қилиб, эзомепразол диазепам, циталопрам, имипрамин, кломипрамин, фенитоин ва х.к. каби CYP2C19 орқали метаболизмга учрайдиган фаол моддалар билан мажмуада қўлланганида, бу фаол моддаларнинг плазмадаги концентрацияси ошиши мумкин, бу дозани пасайтиришни талаб қилиши мумкин. Айниқса буни эзомепразол “талаб бўйича” даволаш учун буюрилганида хисобга олиш керак. 30 мг эзомепразол ва CYP2C19 субстрати, диазепамни бир вақтда қабул қилиш, охиргисининг клиренсини 45% га пасайиши билан кечган. Тутқаноғи бўлган пациентларга 40 мг эзомепразолни буюриш, дозани охирида плазмада фенитоиннинг концентрациясини 13% га ошишига олиб келган. Шунинг учун фенитоин билан даволаш фонида эзомепразол буюрилганда ёки бекор қилинганда, фенитоиннинг плазмадаги концентрациясини назорат қилиш тавсия этилади. Омепразол (40 мг суткада 1 марта) вориконазолнинг (CYP2C19 субстрати)\nCmax ва AUC ни мувофиқ 15% ва 41% га оширган.\nВарфарин олаётган пациентларга 40 мг эзомепразол буюрилганида (клиник тадқиқотда), коагуляция вақти йўл қўйиладиган чегараларда қолган. Шунга қарамасдан, постмаркетинг даврида бу препаратлар бир вақтда қабул қилинганда, ХНН ни ошишини бир неча айрим\nклиник ахамиятли холатлари аниқланган. Варфарин ёки кумариннинг бошқа хосилалари билан даволаш фонида эзомепразол билан даволашни инициацияси ёки бекор қилишда мониторинг тавсия этилади.\nОмепразол, эзомепразол каби, CYP2C19 ингибитори сифатида таъсир қилади. Кесишган тадқиқотда соғлом кўнгиллиларга 40 мг дозада буюрилган омепразол цилостазолнинг Cmax ва AUC ни мувофиқ 18% ва 26% га, унинг фаол метаболитларидан бирини мувофиқ – 29% ва 69% га оширган.\n40 мг эзомепразолни ёндош қабул қилиш соғлом кўнгиллиларда цизаприднинг қуйидаги кўрсаткичларини ошишига олиб келган: AUC – 32% га, ярим чиқарилиш даврини (t1/2) – 31% га, плазмада цизаприднинг максимал концентрациясини ахамиятли ошишига олиб келган. Цизаприднинг бир ўзи юборилганида QTc интервалини ахамиятсиз ошиши, эзомепразол қўшилганида чуқурлашмаган.\nЭзомепразол амоксициллин ва хинидиннинг фармакокинетикасига клиник ахамиятли таъсир қилмайди.\nЭзомперазол ва напроксен ёки рофекоксибни бирга қўллашни бахолаш бўйича қисқа муддатли тадқиқотларда, клиник ахамиятли фармакокинетик ўзаро таъсири аниқланмаган.\nСоғлом кўнгиллилар иштирокида ўтказилган тадқиқотларнинг натижалари клопидогрел (юклама доза 300 мг / тутиб турувчи доза 75 мг) ва эзомепразол (суткада 40 мг перорал) ўртасида фармакокинетик / фармакодинамик ўзаро таъсирни намойиш қилган, бу клопидогрелнинг фаол метаболити экспозициясини (AUC катталиги) ўртача 40% га пасайишига ва тромбоцитлар агрегациясини максимал даражада ингибиция бўлишини (АДФ томонидан индукция бўлган) ўртача 14% га пасайишига олиб келади.\nКлопидогрел 20 мг эзомепразол + 81 мг ацетилсалицил кислотасини фиксацияланган мажмуа билан бирга қўлланганда, клопидогрелнинг фаол метаболитини экспозицияси (AUC катталиги), клопидогрел билан монотерапияга нисбатан деярли 40% га пасайган. Бунда тромбоцитлар агрегациясини максимал ингибиция (АДФ томонидан индукцияланган) даражаси иккала гурухда бир хил бўлган.\nЭкспериментал ва клиник текширишлар натижасида олинган асосий юрак-томир ходисалари нуқтаи назардан, эзомепразолнинг фармакокинетик / фармакодинамик ўзаро таъсирини клиник кўринишлари хақидаги маълумотлар, қарама-қарши хисобланади. Эхтиёткорлик чораси сифатида, кўрсатилган препаратларни бирга қўллашдан сақланиш керак.\nЭзомепразол ва такролимус бир вақтда юборилганида, плазмада охиргисининг концентрациясини ошиши қайд этилган.\nАйрим пациентларда метотрексатнинг даражасини, у ППИ билан бирга қабул қилинганда ошиши аниқланган. Метотрексат катта дозаларда буюрилганда, эзомепразолни вақтинчалик бекор қилиш заруратини бахолаш керак.\nБошқа фаол субстанцияларни эзомепразолнинг фармакокинетикасига таъсири\nЭзомепразол CYP2C19 ва CYP3A4 иштирокида метаболизмга учрайди. Эзомепразол ва CYP3A4 ингибитори кларитромицинни (500 мг суткада 2 марта) бирга қўллаш, эзомепразолнинг AUC катталигини икки марта ошишига олиб келган. Эзомепразол ва CYP2C19 ва CYP3A4 ни мажмуавий ингибиторини бирга қўллаш, эзомепразолнинг AUC катталигини икки мартадан кўпроқ қийматга ошишига олиб келиши мумкин. CYP2C19 ва CYP3A4 ингибитори вориконазол омепразолнинг AUCr ни 280% га оширган. Одатда, бундай вазиятларда эзомепразолнинг дозасига тузатиш киритиш талаб қилинмайди. Лекин жигар фаолиятини оғир даражада бузилишлари бўлган пациентларда, шунингдек узоқ муддатли даволаш ўтказилганда дозага тузатиш киритиш заруратини бахолаш керак.\nCYP2C19 ёки CYP3A4 ни индукция қилувчи препаратларни (рифампицин ва далачой) қўллаш, эзомепразолнинг метаболизмини тезлашиши оқибатида плазмада унинг концентрациясини пасайишига олиб келиши мумкин.\nХар қандай хавфли симптомлар (тана вазнини ахамиятли даражада спонтан камайиши, такрорланувчи қусиш, дисфагия, қонли қусиш ёки мелена), шунингдек меъда ярасига гумон қилинганида ёки аниқланганида, хавфли ўсма мавжудлигини истисно қилиш керак, чунки Эманерани қабул қилиш симптомларнинг яққоллигини камайтириши ва ташхис қўйишни кечиктириши мумкин.\nУзоқ муддат (айниқса бир йилдан кўп) даволанаётган пациентлар шифокорнинг мунтазам кузатуви остида бўлишлари керак.\n“Талаб бўйича” даволанаётган пациентларни, симптомларнинг характери ўзгарганида даволовчи шифокорга мурожаат қилишлари лозимлигини тушунтириш керак. Эзомепразол “талаб бўйича” даволаш кўринишида буюрилганида, плазмада эзомепразолнинг концентрациясини ўзгаришларини хисобга олиб, уни бошқа дори воситалари билан ўзаро таъсирини кузатилиши мумкин бўлган оқибатларини инобатга олиш керак.\nЭзомепразол Helicobacter pylori эрадикацияси учун буюрилганда учталик даволаш компонентлари ўртасида кузатилиши мумкин бўлган ўзаро таъсирини хисобга олиш керак. Кларитромицин CYP3A4 нинг кучли ингибитори хисобланади, шунинг учун CYP3A4 орқали метаболизмга учрайдиган препаратларни (масалан, цизаприд) қабул қилаётган пациентларга эрадикацион даволаш буюрилганида кларитромицинни қўллаш мумкин бўлмаган холатлар ва мумкин бўлган дориларнинг ўзаро таъсирини хисобга олиш керак.\nПротон помпа ингибиторлари билан даволаш, Salmonella ва Campylobacter каби қўзғатувчилар чақирган меъда-ичак инфекциялари ривожланиш хавфини ахамиятсиз равишда ошириши мумкин.\nЭзомепразол ва атазанавирни бир вақтда буюриш тасия этилмайди. Мажмуавий даволаш зарурати бўлганида, 100 мг ритонавир билан атаназавирнинг дозасини 400 мг гача ошириб, синчиков клиник мониторингни таъминлаш керак, бунда 20 мг ни ташкил қилувчи эзомепразолнинг дозасини ошириш тавсия этилмайди.\nХлорид кислотаси секрециясини блокловчи бошқа препаратлар каби, гипо- ёки ахлоргидрия ривожланиши мумкинлиги туфайли, эзомепразол В12 витаминининг сўрилишини пасайтириши мумкин. В12 витаминининг сўрилишини пасайиш хавф омиллари бўлган пациентларни давомли даволаш амалга оширилганида, бу ҳолатни хисобга олиш керак.\nЭзомепразол CYP2C19 нинг ингибитори хисобланади. Эзомепразол билан даволаш инициация бўлганида ёки курси тугаганида, CYP2C19 иштирокида метаболизмга учрайдиган бошқа дори воситалари билан уни мумкин бўлган реакцияларини бахолаш керак. Омепразол ва клопедогрелни ўзаро таъсири маълум. Бу кўринишнинг клиник ахамияти номаълум. Эхтиёткорлик чораси сифатида, кўрсатилган препаратларни бирга буюришдан сақланиш керак.\nПротон помпаси ингибиторлари, айниқса юқори дозаларда узоқ вақт давомида (>1 йил), асосан кекса пациентларда ёки бошқа хавф омиллари бўлган пациентларда сон, билак ва умуртқа поғонасининг синиши хавфини ахамиятсиз даражада ошириши мумкин. Экспериментал тадқиқотлар протон помпа ингибиторлари синишларнинг умумий хавфини 10-40% га ошириш хусусиятига эга эканлигидан далолат беради. Остеопорозни ривожланиш хавфи бўлган пациентларга даволашни жорий клиник қўлланмаларга мувофиқ буюриш керак. Бундан ташқари, уларга кальций ва D витаминини адекват истеъмол қилинишини таъминлаш керак.\nЛаборатор кўрсатгичларга таъсири\nCgA даражасини ошиши нейроэндокрин ўсмаларни аниқлашга халақит қилиши мумкин. Бундан сақланиш учун, CgA ни аниқлашдан, камида беш кун олдин эзомепразол қабул қилишни вақтинчалик тўхтатиш керак.\nКамида уч ой давомида, кўпчилик холларда эса – бир йил давомида эзомепразолга ўхшаш ППИ олган пациентларда оғир гипомагниемия кузатилган. Пациентларда толиқиш, тетания, аллахлаш, тиришишлар, бош айланиши ва қоринчалар аритмияси каби гипомагниемиянинг оғир кўринишлари намоён бўлиши мумкин, лекин симптомлар тўсатдан бошланиши ёки сезилмасдан қолиши мумкин. Гипомагниемияси бўлган кўпчилик пациентларда магний юборилганидан ва ППИ бекор қилинганидан кейин холат яхшиланган.\nУзоқ муддатли режалаштирилган пациентлар, ёки ППИ ни дигоксин ёки гипомагниемияни чақирувчи препаратлар (масалан, диуретиклар) билан бирга қабул қилаётган шахсларда, даволашни бошлашдан олдин магнийнинг даражасини аниқлаш, шунингдек даволаш жараёнида вақти-вақти билан ўлчаш керак.\nТерининг ўткирости қизил югириги (ЎТҚЮ)\nПротон помпаси ингибиторларини ЎТҚЮ ни жуда кам холлари кузатилганлиги билан боғлайдилар. Терининг шикастланиши пайдо бўлганида, айниқса қуёш нурлари таъсир қилган жойларида, бир вақтда артралгия билан кечганда, пациент дархол шифокорга мурожаат қилиши керак ва шифокор Эманера препаратини бекор қилиш масаласини ҳал қилиши керак. Протон помпа ингибитори билан дастлабки даволаш натижасида пайдо бўлган ЎТҚЮ, протон помпасининг бошқа ингибиторларини қабул қилганда ЎТҚЮ ривожланиш хавфини ошириши мумкин.\nПрепаратнинг айрим ингедиентлари хақида махсус маълумот\nЭманера сахароза сақлайди. Кам учрайдиган фруктозани ўзлаштираолмаслик, глюкоза-галактоза моль абсорбция синдроми ёки сахароза-изомальтазани етишмовчилиги бўлган пациентлар, бу препаратни қабул қилишлари керак.\nХомиладорлик ва лактация даври\nХозирги вақтда хомиладор аёлларда эзомепразолни қўллаш бўйича маълумотлар етарли миқдори олинмаган. Омепразолнинг рацемик аралашмасини қабул қилган катта миқдордаги хомиладор аёлларда эпидемиологик текшириш натижалари, препаратни мальформатив (хомилани ривожланишини бузилиши) ва фетотоксик самараси йўқлигини кўрсатади. Эзомепразолни хайвонларда ўтказилган текширишларда эмбрион\nва хомилани ривожланишига бевосита ёки билвосита салбий таъсири аниқланмаган. Рацемик аралашмани хайвонларда ўтказилган текширишларда хомиладорлик, туғруқ ва постнатал ривожланишга бевосита ёки билвосита салбий таъсирини намойиш қилмаган. Хомиладор аёлларга препаратни эхтиёткорлик билан буюриш керак.\nЭзомепразолни она сути билан чиқарилиши номаълум шунинг учун эмизиш вақтида препаратни қўллаш тавсия этилмайди.\nЭманера препарати транспорт воситаларини бошқаришга ва диққатни юқори жамлаш ва психомотор реакциялар тезлигини талаб қилувчи бошқа техник мосламалар билан ишлашга таъсир қилмайди.\nОдамда дозани ихтиёрий равишда ошириб юборилиши хақида маълумот чекланган. 280 мг ни қабул қилиш умумий холсизлик ва меъда-ичак йўллари томонидан симптомлар билан кечган.\n80 мг эзомепразолни бир марта қабул қилиш бирон-бир салбий асоратларга олиб келмаган\nСпецифик антидоти номаълум. Эзомепразол плазма оқсиллари билан яхши боғланади, шунинг учун диализ мақсадга мувофиқ эмас. Дозани ошириб юборилишини хар қандай бошқа холида бўлгани каби, даволаш умумий тутиб турувчи тадбирлар билан, симптоматик бўлиши керак.\n7 ичакда эрувчан капсуладан ОПА/Ал/ПВХ фольга ва алюмин фольга блистерда.\n2 ёки 4 блистердан қўллаш бўйича йўриқномаси билан бирга картон қутига жойланади.\nНамликдан химояланган жойда, 30оС дан юқори бўлмаган хароратда сақлансин.


«Боламнинг кийилмаган туфлиси қолди…» | Мулоҳаза қила оладиганлар учун.\n«Боламнинг кийилмаган туфлиси қолди…»\nДекабрь 15, 2016 от mulohaza в Ҳикоялар // 1 Комментарий\nГазетада америкалик адиб Эрнест Хемингуэйнинг ҳаёти ҳақидаги мақолани ўқиб “э-воҳ” деб юбордим. Шу кунгача ўзимни “Йўқ, бунинг ҳаммаси тасодиф” деб ишонтириб келардим. Ўтган ҳаётим кўз олдимга келса, миямнинг бир четида қилган номаъқулчилигим уйғониб қолса, эсдан чиқаришга, ҳаммасини тасодифга йўйишга ҳаракат қилардим. Гарчи мен қилган иш боламнинг тақдирига тўғридан-тўғри алоқаси бўлмаса ҳам ўзимни айблайвераман. Айниқса, ёзувчининг дунёдаги энг қисқа ҳикоясини ўқиб…\nКелинг, бир бошидан гапириб бераман. Тўйимиздан кейин бир ой ҳам ўтмай кичик қайнсинглимнинг фотиҳаси бўлди. Ҳали у билан тузукроқ танишиб ҳам улгурмасимдан узалиб кетди. Келин бўлиб тушган уйим анчайин камхаржроқ эканини, бизнинг тўйимиздан кейин яна тўй қилишга жуда қийналишганини уйдаги гап-сўзлардан, қайнсинглимга қилинган сеплардан билиб турардим. Турмуш ўртоғим яқиндагина институтни тамомлаб, янги ишга кирган, маоши ҳам шунга яраша эди. Оила аъзоларига тўй учун молиявий ёрдам беролмасди, олий ўқув юртида ўқиётганим учун талаба хотинига кундалик харажатларига амаллаб пул топар, ўзи эса ишхонада тушликсиз юрарди. Шуларни кўриб, мен ҳам ёрдам бергим келар, шундоқ ҳам шартнома пулини тўлаётган ота-онамдан сўрашга ботинолмасдим. Эртага қайнсинглимнинг «мол ёяр» куни деганда, ярим кечаси қайнонам ошхонада йиғлаб ўтирганини кўрдим. Олдига боришни ҳам, бормасликни ҳам билмай турсам, қайнонам кўз ёшларини артиб, деди:\n— Қўрқманг, хурсандчиликдан йиғлаяпман. Эркатой қизимни узатаётганим учун ҳам йиғлаяпман. Кўрмайсизми, шу кенжатойимнинг тўйини қудалар шошириб, тайёргарчилигимиз йўқ бўлса ҳам тезлаштириб юборишди. Эртага опаларингиз билан мол ёйиб келасиз, қайнонасига ёқмаслиги аниқ. Мебелни олишга олдигу ичини тўлдиришга тузукроқ ҳеч нима йўқ. Қўлида куёв берган бир узук, қулоғида болалигидаги зираги. Дадангиз иккимиз нафақага чиқиб, ишламаяпмиз-да, иккита опасини узатганимизда ёш эдик, бунчалик қийналмагандик, энди қарз устига қарз бўлиб кетди.\nЭрталаб сервантимдаги энг яхши сервис, чинниларимни олиб қутига жойладим. Юк машинаси келганда олиб чиқиб, қайнонамга кўрсатдим. “Ойижон, ҳали бундан яхшиларини ўғлингиз олиб беради, мен бир кўрувдан ўтдим, энди ҳеч ким уят қилмайди. Шуларни Нодирахонга бериб юборамиз, майлими?” дедим. Қайнонам аввалига қаттиқ қаршилик қилди, Нодиранинг қизиқувчанлик билан қутини очиб кўриб, чинниларни ушлаб жавдираб турганини кўриб, сўнг рози бўлди. Тан оламан, мен туғилиб ўсган оила ниҳоятда тежамкор эди, бировга уни ёки буни шунчаки совға қилиб юбориш қаттиқ қораланар эди. Агар онам бу қилган ишимни билса яхшигина гап эшитишим, ҳатто қудаларнинг орасига совуқчилик тушиши аниқ эди. Ўша пайтда янги келин эмасманми, менинг ҳам бир мардлик қилгим, уйдагиларнинг меҳрини тезроқ қозониб, ишонган кишисига айлангим келарди. Ўша куни турмуш ўртоғим бемаслаҳат қилган ишимдан қаттиқ хафа бўлди, “Эрта бир кун миннат қилмасанг бўлди”, деди. Шундай қилиб, тўйга бир кун қолганда қуда томон қўнғироқ қилиб, қайнонамга “Қуда, яқиндагина ўзингиз келин туширган эдингиз, ҳамма нарсанинг замонавийси қанақа бўлишини кўргандирсиз. Молни ёйиб кетдинглар-у, ҳамма нарсадан нафталин ҳиди келяпти, деразаларни очиб қўйдим,” деб қайнонамнинг қон босимини ошириб юборди. Тўй ҳам бўлиб ўтди, эртасига келинсалом ўтди, индинига қовурдоқ олиб бордик. Қарасам, Нодиранинг кўзлари қизарган.\n— Тинчликми, Нодирахон?\n— Бугун эрталаб қайнонам хонамга кириб, қандай тилла тақинчоқларингиз бор, нега қўлингиз бўм-бўш, деб сўради. Нима дейишимни билмай, ойим бир ойдан кейин ҳайитга олиб бораман, дегандилар, деб жавоб бердим. Энди буни ойимларга қандай айтаман…\nҚайнисинглим уввос тортиб йиғлаб юборгандан кейин қўлим тўла узукларни кўриб, ўзим уялиб кетдим. Энг катта, кўзга кўринарли узугимни олиб қўлига тақдим.\n— Сиз ҳайитгача мана шуни тақиб туринг, ойижон албатта комплект олиб берадилар, мен айтаман, кейин секин қайтариб бераверасиз, — дедим.\nБир ой ўтгач, ҳайит йўқловга ҳақиқатан ҳам тилла узук ва занжир олиб бордик. Турмуш ўртоғим дўкон билан келишиб, ҳар маош олганда қанчадир қисмини берадиган бўлди. Ҳайитнинг учинчи куни меҳмон бўлиб борсак, қайнсинглим мендан кўзларини яшириб, негадир хижолат тортаверди. Мен ҳам унинг қўлида узугимни кўрмай, сўрашга уялиб қайтиб келавердим.\nХуллас, орадан яна бир ой ўтди. Қайнисинглим бир ойда бир марта уйга келганида бадани моматалоқ бўлиб кетганини кўрсатиб, роса йиғлади. Машина тузатадиган уста бўлган эри ичишни яхши кўраркан. Ичиб олган куни ишга бормай, тўполон қилар, бунинг устига кечаси алламаҳалгача йўқ бўлиб кетиб, кейин ҳиринглаб кулиб уйга келар экан. Қайнонаси эса “Ҳаммасига сиз айбдорсиз, бунгача ўғлим туппа-тузук эди”, деб келинга айб тўнкар экан. Ва маълум бўлдики, куёв айнан мен берган узукни олиб қаёққадир гумдон қилибди, “топиб беринг” деса, уриб шу аҳволга солибди. Қайнонасига йиғлаб айтиб берса, “Ўзингиз ёлғон гапирсангиз майли-а, бировнинг узугини тақиб олиб?! Балки ўғлим олмагандир, нега сизга ишонишим керак?” деб калака қилибди. Узук йўқолганини билиб, ичимдан қиринди ўтиб кетди, аммо дамимни чиқармай, “Майли, топилиб қолар” дедим. Эримга айтдим, у “Кўринишини чизиб бер, ясатиб бераман, онанг билмай қолсинлар”, деди. Аммо уйга келган пул фақат қарз тўлашга кетаётган эди, узугимни ясатиш масаласи унут бўлиб кетди.\nКейинги сафар қайнисинглим уйга меҳмонга келганда ҳомиладор эканини айтди. Тўйимиздан беш ой ўтган бўлса ҳам ҳали менда ҳеч ўзгариш йўқ эди. Унинг янгилигидан ҳаммамиз хурсанд бўлдик, негадир қайнонамнинг юзи тунд эди. Қайнотамга “Бу куёв нобопроқ чиқди, ҳиринглаб юришидан наша чекармикин, ишқилиб гиёҳванд эмасмикин, болага таъсир қилмасмикин, ақлини йиғиб олармикин”, деётганини эшитиб қолдим…\nОрадан икки йил ўтди. Нодиранинг боласи бир ёшдан ўтганда менинг кўзим ёриди. Онам биринчи набирасига атаб бешиктўйга дунёнинг бор нарсасини сарпо қилиб келди. Қайнисинглим эса бу пайтда нимжонгина боласи билан ҳовлимиздаги кичкина хонада яшарди. У турмушга чиқиб бир кун ҳам рўшнолик кўрмади, ичадиган эри гиёҳванд ҳам бўлиб чиқди. Эрининг сотиб ичмаган нарсаси қолмади. Нодира қишнинг совуқ кунида қорнидаги тўққиз ойлик боласи билан афтодаҳол қайтиб келганида, эгнида пальтоси ҳам йўқ эди. Бу пайтда ўқишим ҳам битиб қолган, энди кун бўйи уч аёл — қайнонам, Нодира ва мен уйда ўтирар эдик. Бир кун дўст бўлсак, иккинчи кун орамиздан оламушук ўтиб, аразлашиб қолардик. Нодиранинг боласи кўп касал бўлаверар, эримнинг топгани болакайни даволашга кетарди. Негадир ўша болага кўп эътибор қилишаётганини, ҳамма уни кўтариб юришини кўриб, баъзан рашк қилардим. Бешик тўйда боламга атаб қилинган кийим-кечакларнинг асосий қисми қайнисинглимнинг ўғлига тўғри келар, эрим баъзан мендан сўрамасдан ўша чиройли кийимларни олиб чиқиб, жиянига совға қиларди. Икки ёшдан ошгандан кейин Нодира ўғли Бобурни боғчага бериб, ўзи тикувчиликни ўргана бошлади. Янги йил байрами олдидан ўғлига атаб, зарлар қўшиб чиройли кўйлак ва шим тикиб берди. Фақат оёғига кийишга туфлиси йўқ эди. Буваси “Байрамгача нафақамни олсам, ўзим янги туфлини совға қиламан” деди, лекин бор пулини яна қарзини қайтариш учун бериб юборди.\nЯнги йил олдидан онамникига меҳмонга бордим, онамга қайнисинглимга қанча яхшилик қилмай, мен билан уруш қилавериши ҳақида обдон ҳасрат қилдим. Онам эса ҳаммасида ўзимни айблади, не қийинчиликлар билан қилган тилласи, чиннисини бериб, кўкка совурганимни, ҳатто эгнимдаги кийимимгача тутқазиб, унинг бурнини кўтарганимни айтди. Бу гаплардан фиғоним фалакка чиқиб уйга келсам, Бобур оёғига янги туфли кийиб “папоқ оберди тоға” деб мақтанганча югуриб чиқди.\n— И-я, бу туфли сандиқда турган эди-ку? Аслиддинга бувиси олиб келган-ку! — дедим ғазабимни ичимга ютолмай.\n— Акам Бобур кияверсин, ҳали Аслиддин кичкина, юрадиган бўлганида бошқа олиб берамиз, деб берди. Эртага фақат байрамда кияди, таги кир бўлмайди, боғчага этигида боради…\n— Ҳа, акангиз ҳар куни узугингни ясатиб бераман, пальтоингни янгилайман, ўғлимиз катта бўлса, ундоқ қиламан, бундоқ қиламан, деб ваъда бергани-берган. Бешик тўйда ният қилиб онам олиб келган бирорта нарсани болам ҳали охорли қилиб кийгани йўқ. Олдин Бобур кияди, ундан ортса, ўғлимга!\nНималар деб саннаганим эсимда йўқ, эримнинг битта тарсакиси билан жойимга ўтириб қолдим. Байрамга Бобур ўзининг этигини кийиб кетди. Орадан беш ойча ўтиб, қайнисинглим бефарзанд бир одамга турмушга чиқди, ўғлини ҳам олиб кетди.\nЎғлим Аслиддин бир ярим ёшдан ошди, лекин ҳалиям қадам ташлай демасди. Ўрнидан туришга, зинадан чиқишга, баъзан ҳатто эмаклашга ҳам ҳоли келмасди, ўрнидан турмоқчи бўлса оёқ қўлларини ёзганча қимирлай олмасди. Шифокорлар даҳшатли ташхис қўйишди: «қурбақа» ҳолат — Вердниг-Гоффман спинал амиотрофияси. Бу наслдан наслга ўтувчи мушаклар фаолиятининг бузилиши экан. Касалхонама-касалхона югурардик, ҳали уқалашга, ҳали иссиқ ваннага олиб борардик, бир неча марта қон қуйдириб ҳам кўрдик. Бу касаллик жуда тез ривожланди, болам уч ёшга тўлишига бир кун қолганда бизни ташлаб кетди…\nОрадан беш йил ўтди. Ўғлимдан кейинги қиз кўрдик, иккига тўлди, шукрки, ҳозир олдимда югуриб юрибди. Бироқ тўнғичим Аслиддинимни эсласам, дунёларга сиғмай кетаман. Болам юрганида кияди, деб Бобурга кийдирмаганим, боламнинг ғужанак бўлиб қолган оёқчасига бирор марта ҳам ўлчаб кўрмаганим – ўша туфличанинг чангини ҳар куни артаман. Бобурнинг оёқ кийимлари ҳозир жуда кўп, қайнисинглим иккинчи турмушидан бахтини топди, бадавлат ва меҳрибон турмуш ўртоғи бор…\nГазетада ёзишларича, Эрнест Хемингуей дунёдаги энг қисқа — олтита сўздан иборат ҳикоя ёзишга қарор қилиб, ушбуни ёзган экан: «Болалар оёқ кийими сотилади, кийилмаган (For sale: baby’s shoes, don’t used). Бу ҳикоя ўз ичига қанчадан қанча вазиятлар-у тақдирларни ўз ичига олади, ҳар ким ўз тасаввурича ўқийди бу ҳикояни.\nАзиза ҚУРБОНОВА ёзиб олди.\nМақола 609 марта ўқилган\t1 Комментарий для «Боламнинг кийилмаган туфлиси қолди…»\nДекабрь 16, 2016 в 1:12 дп //\nОтветить\tJuda ajoyib\nXatto etim seskanib ketti


27 йил аввал 11 ёшли болани ўлдирган америкалик жазога тортилди\n07:54 / 22.11.2016 7368\n11 ёшли боланинг қотиллигида айбдор деб топилган америкалик Дэнни Хайнрих 20 йиллик қамоқ жазосига тортилди. Боланинг 27 йил аввал ўғирлаб кетилиши АҚШ федерал қонунчилигига ўзгартириш киритилишига сабаб бўлган.\nЖейкоб Веттерлинг исмли бола 1989 йилда Миннесота штатида жойлашган Сент-Жозеф шаҳридаги уйи яқинида ўғирлаб кетилган. Болани ниқобда бўлган номаълум кимса у акаси ва дўсти билан велосипедда учиб юрганда ўғирлаб кетган. Ўшандан кейин болани ҳеч ким кўрмаган.\nЖорий йилнинг сентябрида полиция боланинг суякларини топгани ва уни идентификация қилганини маълум қилган. "Ассошиэйтед Пресс" ахборот агентлигининг маълум қилишича, боланинг жасади кўмилган жойни 53 ёшли Хайнрих тергов билан ҳамкорлик қилиш доирасида кўрсатган.\nЭркак ўтган йили болалар порнографияси иши бўйича ҳибсга олинган, бироқ 2016 йил ёзида Веттерлингнинг ўғирланиши бўйича ўз айбини тан олувчи кўрсатмалар бера бошлаган.\nТергов билан келишув доирасида у қотилликда айбланмаган, унга болалар порнографияси бўйича максимал қамоқ жазоси белгиланган.\n11 ёшли боланинг ўғирланиши АҚШда кенг жамоатчилик резонансига сабаб бўлган. Конгресс 1994 йилда Жейкоб Веттерлинг қонунини қабул қилган, унга кўра штатларга жинсий характердаги жиноятларни амалга оширган барча шахслар ҳисоботини олиб бориш мажбурияти қўйилган.\n11 ёшли бола


«Ўзбекистон ҳаво йўллари» ва Air Astana парвозлар сонини кўпайтиришга келишиб олди - Carzone.Uz\n«Ўзбекистон ҳаво йўллари» МАК дирекциясида авиакомпания раҳбарияти ва Air Astana АЖ билан икки томонлама ҳамкорликни янада кенгайтириш мақсадида учрашув бўлиб ўтди, деб ёзади Kun.uz.\nМузокаралар чоғида томонлар икки мамлакат сайёҳлик салоҳиятини ошириш мақсадида Ўзбекистон Республикаси ва Қозоғистон Республикаси ўртасида йўловчи ташувларини ривожлантириш масалаларини муҳокама қилдилар. Шунингдек, «Uzbekistan airways technics» авиакорхонаси базасида Air Astana АЖ ҳаво кемаларига техник хизмат кўрсатиш ва таъмирлашни амалга ошириш ҳамда МАК Тренажер мажмуасида қозоғистонлик учувчиларнинг тайёргарликдан ўтиши бўйича ҳамкорлик жиҳатлари кўриб чиқилди.\nУчрашув якунида икки авиакомпания вакиллари музокаралар Баённомасини имзолади. Тошкентдан Олмаота, Остона ва ортга мунтазам рейслар сонини ошириш ҳақида келишувга эришилди, шунингдек, Қозоғистондан Ўзбекистон тарихий шаҳарлари – Урганч, Бухоро, Самарқандга янги йўналишларни очиш масаласи муҳокама қилинди.\nЭслатиб ўтамиз, ҳозирги вақтда «Ўзбекистон ҳаво йўллари» МАК ва Air Astana АЖ Тошкент ва Олмаота ўртасида мунтазам парвозларни тенглик асосида амалга оширмоқда – ҳафтасига 6 марта, Остона билан эса – ҳафтасига икки марта.


Махсус акция орқали берилган нарсани олса бўладими? | Azon.uz - Ахборот-таҳлилий портал\nМахсус акция орқали берилган нарсани олса бўладими?\n18.01.2018 19:40 1554\nБаъзи дўконлардан харид қилинса, акция қилиб қўшимча нарсалар беради. Қўшимча нарсани олса бўладими?\nСотаётган молини бозоргир қилиш ёки дўконга кўпроқ одам киришини таъминлаш мақсадида сотувчи томонидан айрим тадбирларни уюштириши ҳалол саналади. Чунки буни сотувчи томон ўз ихтиёри билан ва қимор ҳамда алдовдан холи шаклда амалга оширмоқда.


Хонанда Лоланинг Instagram`даги пости мухлисларини ғазаблантирди » Ўзбекистон янгиликлари – Zamin.uz\nХонанда Лоланинг Instagram`даги пости мухлисларини ғазаблантирди\nХонанда Лола Йўлдошева ўзининг Instagram`даги саҳифасига 4 сентябрь куни бундан буён туғилган кунини қандай нишонлаши ҳақида айтиб, сурат жойлади.\n“Мана менинг тасаввуримдаги идеал туғилган куним. Таомилга кўра, бу кунда телефон қўнғироқлар, смслардан ‘портлайди’. Кун давомида меҳмонлар қадами узилмайди, гула ва совғалар юборишади, илиқ сўзлар ва истакларни айтиш ва бу кунни тантановор тарзда ўтказиш учун кўришишни исташади. Мен эса бу кунда ёлғиз қолишни, тинчлик ва осудаликни истайман.\nТуғилган кунимда ўзимга нисбатан ҳаддан зиёд эътибор мени бироз чарчатарди. Бу йил эса мен бу кунни қандай ўтказишни исташимни тушундим. Менинг куним... Ва мен янги анъана жорий этишга қарор қилдим. Энди ҳар туғилган кунимни мен ҳеч қачон бормаган жойимда ўтказаман. Янги мамлакатлар, катта ва кичик шаҳарлар, қизиқарли жойлар, шинам кўчалар, қишлоқлар...Токи ҳар йилнинг 4-сентябри унутилмас бўлсин! Ёнимда эса фақат энг яқинларим ва юрагимга яқин инсонлар бўлишини истайман. Қариндошларим, севимли инсонларим, менинг оилам... Мен учун бундан қадрлироқ ҳеч нарса йўқ”,—дейди Лола.\nХонандани ижтимоий тармоқ орқали кузатиб борувчилардан бири хонанданинг мазкур постига нисбатан эътироз билдирди.\n“Авваламбор, туғилган кунингиз билан, Лола! Балки менинг изоҳим учун блокларсиз, мен бунга тайёрман. Бироқ, менинг энг севимли хонандаларимдан бири ўзининг Instagram`даги лентасига марҳум Президентимиз хотирасига бағишланган бирорта ҳам пост қўймади. Балки сиз ич-ичингиздан қайғуда эканлигингизни ва буни оммага билдирмаслигингизни айтарсиз, аммо сизни ижтимоий тармоқ орқали юзлаб одамлар кузатиб боради ва масъулият ҳам шунга яраша. Сиз яхши хонандасиз, қўшиқларингиз ажойиб, лекин мен сиздан бироз хафаман”,—деб ёзди хонандани кузатиб борувчи интернет фойдаланувчиларидан бири.\nХонанда Лола ҳам ўз навбатида мазкур эътирозни жавобсиз қолдирмади:\n“Мен ўз саҳифамга Президентимиз хотирасига пост қўйдим ва ўз таъзиямни изҳор этдим. Бироқ унинг тагида сиёсий баҳслар кўпайиб кетди. мен бундай изоҳларни ўчиришдан чарчадим, шунинг учун суратни ўчириб қўя қолдим. мен сиёсатдан жуда узоқдаман ва менинг саҳифамда унга ўрин йўқ”.\nТеглар: Лола Инстаграм пост ижтимоий тармоқ\n22:50 Янги йил туҳфаси сифатида Хонанда Лола ўғли Диёрга Мессининг бутсаларини совға қилди\n13:44 “Салом янги ҳаёт”. Севинч Мўминова интернет билан хайрлашди\n20:04 Хонанда Шоҳруххон Instagram’даги Асал Шодиева билан суратлари ҳақида: «Оилавий ҳаёт сирлигича қолгани яхши»


00:20 / 29.11.2017\nБританиянинг автомобиллар сотиш бўйича онлайн-сервиси webuyanycar.com 2300 ҳайдовчи ўртасида уларнинг фикрича идеал автомобиль қандай бўлиши кераклигини аниқлаш мақсадида сўровнома ўтказди. Компания рассомлари сўровнома натижаларига кўра бундай идеал машинани "яратишди".\nҲайдовчиларнинг фикрича, идеал автомобиль – бу Lamborghini Urus кузовига эга, ёрқин кўк рангга бўялган кроссовердир. Автомобилнинг олд қисми Alfa Romeo Giulia седани услубида яратилиши керак. Машина эшиклари Audi R8’дан, орқа аксқаноти эса Lamborghini Gallardo’дан олиниши лозим. Бундан ташқари, идеал машинада Honda Civic Type R машинасининг ғилдирак дисклари, олд ва орқа чироқлар эса BMW 6 сериясидан олиниши лозим. Бу машинани эса Bentley компанияси ишлаб чиқариши керак.\nСўралганлардан ярмига яқини шахсий давлат рақамлари олишни, 33 фоизи эса машина уча олиши, 5 фоизи эса сув остида ҳаракатлана олиши кераклигини айтишган.\nLamborghini Urus идеал автомобиль\nВидео: Lamborghini дунёдаги энг тез йўлтанламасни намойиш қилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “t.A.T.u.” гуруҳининг собиқ яккахони Юлия Волкова саратонни қандай енгганини сўзлаб берди\t11:40, 07 апрель 2016\tРоссиялик хонанда, “t.A.T.u.” гуруҳининг собиқ яккахони Юлия Волкова қўрқинчли касалликни қандай енггани ҳақида сўзлаб берди. Бу ҳақда “НТВ” хабар бермоқда. Хонанданинг айтишича, 2012 йилда шифокорлар унга мудҳиш ташхисни қўйишган. Юлия қалқонсимон без саратонига чалинган эди. У узоқ муддат бу ҳақда ҳеч кимга айтмади. Касаллигини фақат унинг яқинлари билишарди.\n“УТТ текширувидан сўнг, касаллигим аниқ бўлди. Бироздан сўнг жарроҳлик амалиётини бошдан кечирдим. Шифокорларнинг айби билан овозимдан айрилдим. Улар қалқонсимон безни операция қилаётганда овоз чиқариб берувчи асаб толаларимга ҳам шикаст етказган. Операциядан кейин мен кўзимни очишим ва гапиришим керак эди. Лекин ундай бўлмади. Ҳатто йиғлолмадим. Бунга кўникдим”,—дейди Юлия.\n“Ҳеч қачон нима учун ва нима сабабдан деб ўйланиб, сиқилмайман. Бу ҳодиса менинг ҳаётимда содир бўлибдими, демак шундай бўлиши керак экан”, – дейди у.\nНаташа Королёва нима учун бувисининг дафн маросимида қатнаша олмаслигини изоҳлади\tҚовоқ енг, шамолламайсиз, анемия бўлмайсиз!\tОзодбек Назарбеков Сергелида уй қураётгани ҳақидаги миш-мишларга ойдинлик киритди\tШаҳзода бир ўқ билан икки қуённи урди\tЗарина Низомиддинова отаси билан ижро этган биринчи ва ягона роли ҳақида сўзлаб берди\tПанкреатит - қанд касаллигига олиб келадими?\tОтправить


МУНОСИБ НОМЗОДНИ САЙЛАШГА ТАЙЁРМИЗ - Ўзбекистон овози газетаси\nЭртага барчамиз учун муҳим кун. Шу юрт фуқароси бўлган ҳар бир шахс сайловда фаоллик кўрсатади, хоҳиш-иродасини эркин ифода этади, муносиб кўрган номзодига овоз беради, албатта.\nПрезидент сайлови катта-кичик давралардаги суҳбатларнинг бош мавзусига айланган. Қувонарлиси, ҳамюртларимиз сайловда кимга ва нима учун овоз берилишини, ўзи, оиласи, фарзандларининг келажаги бевосита унинг танловига боғлиқ эканини яхши англамоқда.\nОбоқул МИРЗАЕВ, 2-Андижон округ сайлов комиссияси раиси:\n— Андижон вилоятида Ўзбекистон Республикаси Президенти сайловини ўтказувчи 773-сайлов участкаси ташкил этилган. Уларнинг 13 таси ҳарбий қисмларда жойлашган. Мазкур участкаларнинг барчаси сайловга шай ҳолатга келтирилди. 8155 сайловчи қонунга мувофиқ муддатидан олдин овоз берди.\nБарча сайлов участкаларида хоналар зарур жиҳозлар қонун, йўриқнома, қўлланма ва адабиётлар билан тўла таъминланган. Она ва бола, тиббиёт хоналари ташкил этилган. Комиссия аъзолари ўртасида вазифалар тақсимланиб, навбатчилик йўлга қўйилган. Сайловчилар участкаларда сайловга оид қонунлар, кундалик матбуот нашрлари билан танишиб, ўзларини қизиқтирган саволларга атрофлича жавоб олмоқда.\nБундай тайёргарликни вилоятдаги барча сайлов участкаларида кўриш мумкин. Сайлов участкалари сайловчиларнинг келишига қулай бўлган замонавий биноларда жойлашган. Участкалар 100 фоиз интернет тармоғига уланган. Бир сўз билан айтганда, биз эртага бўлиб ўтадиган мамлакатимиз ва жамиятимиз ҳаётидаги муҳим сиёсий жараёнга тайёрмиз.\nСанъатбек МУЗАФФАРОВ, Ўзбекистон Миллий университети талабаси:\n— Бу йил сайловда иккинчи марта иштирок этаётган бўлсам-да, биринчи сафаргидек катта ҳаяжон ва масъулият ҳис қиляпман. Бу муҳим сиёсий жараёнда ҳамюртларимизнинг сайлов ҳуқуқи кафолатлари ҳамда ҳар бир овознинг аҳамияти ҳақида яхши тушунчага эгаман.\nСайлов кампанияси даврида оммавий ахборот воситаларида ёритиб борилган жараёнларни мунтазам кузатишга ҳаракат қилдим. Оила аъзоларим, дўстларим даврасида номзодларнинг Сайловолди дастурлари кенг муҳокама қилинганига гувоҳ бўлдим. Баъзи ҳолларда суҳбатлар баҳс-мунозараларга ҳам айланиб кетди. Ҳамманинг ўз фикри, Президентликка номзодлар илгари сурган ғоя ва мақсадлар хусусида қарашлари бор. Тенгдошларимнинг сайлов, унинг аҳамияти ҳақидаги тушунчалари юксалгани, ислоҳотларга, жамиятимизда рўй бераётган жараёнларга дахлдорлик туйғуси ортганидан кўнглим тоғдек кўтарилди.\nИшонч билан айта оламанки, биз оила аъзоларимиз билан сайловга тайёрмиз. Ёшларга муносиб йўлбошчи, бошланган улкан ислоҳотларнинг давомчиси бўладиган номзодга овоз берамиз.\nИрина ЗОТОВА, меҳнат фахрийси (Бухоро вилояти):\n— Ҳозирги кунда мамлакатимизда 130 дан ортиқ миллат ва элат вакиллари якдил, аҳил бўлиб яшаётгани, ҳар бир инсоннинг эзгу мақсадлари рўёби учун тенг ва кенг имкониятлар яратиб берилгани алоҳида эътирофга ҳамда ибратга лойиқ. Миллий маданий марказлар самарали фаолият олиб боряпти. Турли миллат вакилларининг маданияти, санъати ва миллий қадриятларини ривожлантиришда муҳим ўрин тутмоқда. Давлат ҳамда жамият тараққиётининг асосий омилларидан бири бағрикенгликдир.\nМуҳими шундаки, мамлакатимиздаги миллатлараро муносабатларнинг барқарорлиги тинч, осойишта ҳаётимизда, барча соҳада қўлга киритилаётган салмоқли ютуқларимизда ўз ифодасини топмоқда. Бугунги осуда ҳаётимизни асраш, олиб борилаётган ислоҳотларни янада мустаҳкамлаш эртага сайловдаги иштирокимизга боғлиқ, деб ўйлайман.\nПрезидент сайловида иштирок этишни фуқаролик бурчим, зиммамдаги катта масъулият, деб биламан. Шу боис, сайловга тайёргарлик жараёнларини мунтазам кузатиб бордим. Жойларда ташвиқот ишлари, номзодлар, уларнинг ишончли вакиллари билан бўлиб ўтган учрашувларда фаол қатнашдим. Ҳудудимиздаги сайлов участкасига бориб, овоз бериш учун яратилган шароитлар билан танишдим.\nЭртага ҳар биримиз овоз бериш учун сайлов участкасига чиқамиз. Бу муҳим жараёнга бефарқ бўлмаслигимиз, мустақил фикрлаб, ким мамлакат раҳбари бўлиши кераклиги тўғрисида бир хулосага келишимиз керак. Юртдошларимизнинг сайловда фаол иштирок этишига ишонаман.


Хурматли тадбиркорлар ва ишбилармонлар! » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » Хурматли тадбиркорлар ва ишбилармонлар!\nКичик саноат зоналарида ер участкалари ва бино-иншоотлари бериш, танлаш ва жойлаштириш тўловсиз танлов асосида вилоят Эркин иқтисодий зоналар ва кичик саноат зоналари маъмурий Кенгашининг қарорига асосан берилади.\nТалабгорлар томонидан вилоят “Кичик саноат зоналарини бошқариш бўйича ягона дирекцияси”га 2-нусхадан ариза, паспорт нусхаси, гувоҳнома нусхаси, тармоқ жадвали, инвестиция буюртманомаси, бизнес-режа, инвесторнинг охирги уч йил (мавжуд бўлганда) давомидаги молиявий-хўжалик фаолияти тўғрисида маълумот, талабгорнинг кўрсатилган соҳада иш тажрибаси ҳақида маълумот.\nБунда тақдим этилган ҳужжатларнинг барча варақлари талабгорнинг имзоси билан тасдиқланиши лозим ҳамда талабгор тақдим этаётганмаълумотлар ва ҳужжатларнинг ишончлилиги учун жавоб беради.\nходимларни ёллаш манбаларини, яратиладиган янги иш ўринлари сони, ишлаб чиқариладиган маҳсулотнинг номи, хусусиятлари ва ҳажмлари;\nички ва ташқибозорларга етказиб бериш ҳажмларини кўрсатиб, ишлаб чиқариладиган маҳсулотларнинг тахминий қиймати ва сотиш бозорлари;\nишлаб чиқариш учун ресурслар ва тайёр маҳсулотлар логистикаси ва транспортда ташиш схемаси тўғрисида маълумотлар;\nгаз, қаттиқ ва суюқ чиқиндиларнинг турлари ва миқдорларини ҳамда ишлаб чиқариш ташламаларининг мавжудлиги;\nишлаб чиқариш учун зарур бўлган ер участкасининг тахминий ҳажмлари;\nинвестицияларнинг режалаштирилаётган миқдорлари, тури ва киритиш муддатлари, молиялаштириш манбалари ва кредит жалб қилинганда гаров таъминоти;\nинвестиция лойиҳасини амалга оширишнинг молиявий-иқтисодий ҳисоб-китоблари ва иқтисодий самарадорлик кўрсаткичлари.\nБахмал КСЗ, Ўсмат ШФЙ.\nҒаллаорол КСЗ, Ғофур Ғулом МФЙ.\nДўстлик КСЗ, Собиқ АТП-28.\nЗомин КСЗ, Шароф Рашидов МФЙ.\nДаштобод КСЗ, Даштобод ш. ПТК ҳудуди\nЗарбдор КСЗ, Ойбек МФЙ,\nЗафаробод КСЗ, Бўстон МФЙ\nМирзачўл КСЗ, Ғалаба МФЙ\n“Иржар” ПТК (бино ва иншоотлари б/н)\nИзох: Хар 10 стоих ер майдонига энг кам 5 та иш уринлари яратилиши талаб этилади.\nЭслатма: Юқорида кўрсатиб ўтилган ҳужжатлар, вилоят Эркин иқтисодий зоналари ва кичик саноат зоналари маъмурий Кенгашига киритилгандан сўнг, ҳужжатларда камчиликлар бўлса, берилган таклифлар маъмурий Кенгаш томонидан рад этилади.\nАгар ўтказилган танлов натижалари бўйича талабгорлардан инвестиция буюртманомалари келиб тушмаса ёки битта инвестиция буюртманомаси келиб тушса, шунингдек, КСЗ ҳудудида инвестиция лойиҳасини жойлаштириш мақсадга мувофиқ эмаслиги тўғрисида қарор қабулқилинган тақдирда, танлов ўтмаган деб ҳисобланади.\nМурожаат учун манзил: Жиззах эркин иқтисодий зонаси\nмаъмурий биноси.viloyat-kszbyd@inbox.ruтел: (72) 221-53-07,(99) 556-22-26